<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0013">O-0013/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="23830">István Szent-Iványi</PERSON>, <PERSON ID="2155">Graham Watson</PERSON> a <PERSON ID="28411">Ignasi Guardans Cambó</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0013">Vec: Voľný pohyb pracovníkov a prechodné obdobia</OBJECT><CONTENT><PARA>Voľný pohyb osôb je jednou zo základných slobôd zaručených v právnych predpisoch Spoločenstva. Táto sloboda zahŕňa právo občanov EÚ presťahovať sa do iného členského štátu EÚ za prácou.</PARA><PARA>Zmluva o pristúpení umožňuje stanoviť prechodné obdobie a oddialiť ním uplatňovanie právnych predpisov Spoločenstva o voľnom pohybe pracovníkov v rozšírenej EÚ maximálne o 7 rokov.</PARA><PARA>Podľa smernice Rady 2003/109/ES<FNREF/> sú členské štáty povinné od 23. januára 2006 zaobchádzať s občanmi tretích krajín, ktorí sú osobami s dlhodobým pobytom, rovnako ako so štátnymi príslušníkmi vo vzťahu k prístupu k zamestnaniu a samostatnej zárobkovej činnosti. Situácia je teda od tohto dátumu v rozpore s ustanoveniami zmluvy o pristúpení, ktorá umožňuje, aby súčasné členské štáty v období, počas ktorého platia vnútroštátne opatrenia alebo opatrenia vyplývajúce z bilaterálnych dohôd, uprednostnili pri prístupe na trh práce svojich štátnych príslušníkov pred pracovníkmi, ktorí sú štátnymi príslušníkmi tretích krajín.</PARA><PARA>Plánuje Komisia predložiť návrhy na nápravu tejto situácie, kedy sa na trhu práce nerovnako zaobchádza so štátnymi príslušníkmi tretích krajín a s občanmi tých členských štátov, ktoré vstúpili do EÚ 1. mája 2004?</PARA><FN FNID="FN16">  Ú. v. EÚ L 16 z 23.1.2004, s. 44.</FN></CONTENT></QUEST>