<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0113">O-0113/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96672">Marita Ulvskog</PERSON>, <PERSON ID="25718">Saïd El Khadraoui</PERSON>, <PERSON ID="97009">Kriton Arsenis</PERSON>, <PERSON ID="28349">Teresa Riera Madurell</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ0113">Vec: Nový európsky rámec pre ostrovy podľa Lisabonskej zmluvy</OBJECT><CONTENT><PARA>Podľa článku 174 zmluvy by súčasťou európskych nástrojov a politík mali byť nové špecifické opatrenia, ktoré by umožnili obyvateľom európskych ostrovných regiónov spravodlivo využívať základné slobody ustanovené v zmluve. Smerovaním k cieľu územnej súdržnosti by tieto opatrenia mali umožniť ostrovom nielen prekonať znevýhodnenia, ale aj využiť potenciál vyplývajúci z ich osobitnej situácie.</PARA><PARA>Komisia vykonala dôležitý krok prijatím štúdie s názvom Územia s osobitnými zemepisnými vlastnosťami, keďže je nutné lepšie pochopiť realitu ostrovov. Niektoré z jej záverov však nevychádzajú zo  silných argumentov.</PARA><PARA>Európske ostrovy majú niektoré spoločné vlastnosti (obmedzené územie, horšia dostupnosť, bohaté, ale krehké ekosystémy, obmedzená dostupnosť zdrojov), ktoré ich odlišujú od pevniny a ktoré majú vplyv na ich rozvoj. Z tohto dôvodu je potrebný špecifický rámec EÚ (právny, politický finančný), ktorý umožní, aby politiky EÚ dosahovali na ostrovy, a ponechá dostatočnú flexibilitu umožňujúcu reagovať na konkrétne potreby rozvoja v jednotlivých prípadoch, a to vždy v súlade so zásadou proporcionality.</PARA><PARA>V rámci súčasnej regionálnej politiky nemajú niektoré európske ostrovné regióny nárok na finančnú podporu EÚ v rámci programov cezhraničnej spolupráce, pretože nespĺňajú kritérium maximálnej vzdialenosti 150 km medzi prímorskými hraničnými regiónmi. Toto obmedzenie obmedzuje možnosti vzájomnej spolupráce ostrovných regiónov, ktoré majú niektoré spoločné problémy a potreby.</PARA><PARA>Má Komisia v úmysle presadzovať osobitný rámec pre ostrovy, aby politika súdržnosti spolu s ďalšími príslušnými politikami EÚ s dôležitým územným vplyvom mohla zohrávať takú kľúčovú úlohu, aká jej prináleží ako hlavnému nástroju EÚ na podporu rozvoja všetkých európskych regiónov?</PARA><PARA>Odôvodnenie tohto rámca by malo byť založené na väčšom počte štatistických dôkazov. HDP a miera nezamestnanosti, ktoré sa doposiaľ používali ako kritériá oprávnenosti, sa javia ako nedostatočné na objasnenie situácie v porovnaní s kontinentom.</PARA><PARA>Uvažuje Komisia o zavedení nových územných indikátorov, aby bolo možné lepšie pochopiť situáciu európskych ostrovov v porovnaní s pevninou?</PARA></CONTENT></QUEST>