<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0049">O-0049/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="26851">Nikolaos Chountis</PERSON> a <PERSON ID="96769">Jürgen Klute</PERSON>, v mene skupiny <GRPOL GRPOLID="2950">GUE/NGL</GRPOL>, <PERSON ID="96730">Sven Giegold</PERSON></TI-AUTHOR><TI-DEST>Rade</TI-DEST></TI><OBJECT OBJID="OBJ0049">Vec: Ratingové agentúry</OBJECT><CONTENT><PARA>Napriek skutočnosti, že všetky inštitúcie EÚ uznávajú, že ratingové agentúry zohrali v súčasnej kríze zápornú úlohu (KOM(2008)0704), EÚ im udelila právo posudzovať nielen podniky, ale aj hospodárstva členských štátov. Nariadením (ES) č. 1060/2009<FNREF FNIDREF="FN1"/> sa namiesto obmedzenia činností ratingových agentúr v podstate formálne upravujú a rozširujú ich funkcie.</PARA><PARA>Ratingové agentúry nielen nedokázali predpovedať hypotekárnu krízu, ale ani objektívne zmerať úverové riziko v sérii finančných škandálov. Okrem toho mnohé sťažnosti od podnikov na celom svete na vydieranie zo strany ratingových agentúr, pokiaľ ide o poplatky, naznačujú značnú mieru neprehľadnosti, ktorá tieto agentúry charakterizuje.</PARA><PARA>Keďže je politicky neakceptovateľné a ekonomicky riskantné, aby EÚ a členské štáty zohľadňovali úverové hodnotenia súkromných spoločností a aby ratingové agentúry plnili ekonomické funkcie, ktoré by za žiadnych okolností nemali byť v rukách súkromných spoločností, aké okamžité kroky plánuje Rada prijať s cieľom odňať ratingovým agentúram právo posudzovať hospodárstva členských štátov?</PARA><PARA>Ratingové agentúry treba dôkladne reštrukturalizovať, súkromné ratingové agentúry musia preto mať licenciu a spadať pod dohľad verejných orgánov. Aký je postoj Rady k tejto záležitosti?</PARA><PARA>Hlavné ratingové agentúry v súčasnosti sídlia v USA.<I> </I>Aký je postoj Rady k možnosti vytvorenia verejnej európskej ratingovej agentúry v záujme prekonania konfliktov záujmov, ktoré poškodzujú ratingový proces?</PARA><FN FNID="FN1">  Ú. v. EÚ L 302, 17.11.2009, s. 1.</FN></CONTENT></QUEST>