<QUEST><TI><TI-INTRO>ÚSTNA OTÁZKA <QREF QID="H-2010-0036">H-0036/10</QREF></TI-INTRO><TI-SESSION>pre hodinu otázok na schôdzi v februári 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="28584">Georgios Toussas</PERSON></TI-AUTHOR><TI-DEST><INST TYPE="CS">Rade</INST></TI-DEST></TI><OBJECT OBJID="OBJ0036">Vec: Štátny prevrat v Hondurase</OBJECT><CONTENT><PARA>V stredu 27. januára 2010 má zložiť prísahu Porfirio Lobo Soza, údajný víťaz a kandidát junty v zinscenovaných prezidentských voľbách, ktoré sa uskutočnili 29. novembra 2009 v Hondurase a ktoré boli poznačené represiou, násilím, podvodmi, a najmä hromadným bojkotom vyhláseným Národným ľudovým frontom odporu Hondurasu (FNRP). Oficiálne voľby bojkotovalo 50% obyvateľov, ale podľa údajov FNRP to bolo až 65 – 70%, čo vlastne znehodnocuje ich výsledky. FNRP od minulého štvrtka vyzýva na demonštrácie proti tejto „paródii“, ktorú zorganizovali ľudia stojaci za prevratom. Cieľom demonštrácií je odsúdiť pokračovanie diktatúry oligarchie zastúpenej Porfiriom Lobom. Ľudia dávajú najavo, že budú pokračovať vo svojom boji napriek násilnému útlaku, ktorý dosiahol svoj vrchol pred dvoma mesiacmi.</PARA><PARA>Uznáva Rada výsledok týchto zinscenovaných volieb, ktoré v Hondurase uskutočnila pučistická junta? Uznáva pučistu Porfiria Loba a akúkoľvek vládu junty? Odsudzuje násilný útlak, ktorý junta pácha na obyvateľstve? Aké je stanovisko Rady k boju honduraského ľudu proti diktatúre a za obnovenie jeho slobôd?</PARA></CONTENT></QUEST>