<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000074">O-000074/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="33570">Sharon Bowles</PERSON>, <PERSON ID="97137">Sylvie Goulard</PERSON>, <PERSON ID="4243">Dirk Sterckx</PERSON>, <PERSON ID="96683">Carl Haglund</PERSON>, <PERSON ID="4274">Olle Schmidt</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000074">Vec: Záťažové testy bankového sektora EÚ</OBJECT><CONTENT><PARA>Záťažové testy, ktoré v júli 2010 uskutočnil Výbor európskych orgánov bankového dohľadu (CEBS) v spolupráci s Komisiou, nedokázali obnoviť dôveru vo finančný sektor EÚ. Nedávno zriadený Európsky orgán pre bankovníctvo zverejnil 18. marca 2011 scenáre a metodiku svojich záťažových testov bánk. Aj keď sa zdá, že niektoré ponaučenia z minulosti sú v týchto záťažových testoch zohľadnené, najhoršie scenáre, ako je platobná neschopnosť krajiny, zohľadnené nie sú.</PARA><PARA>Keďže dôveryhodnosť celého európskeho finančného inštitucionálneho rámca sa bude posudzovať na základe kvality týchto testov, radi by sme Komisii položili tieto otázky:</PARA><PARA>1. Môže Komisia vysvetliť hlavné zmeny, ktoré treba uskutočniť s cieľom predísť zlyhaniu záťažových testov bánk, ako sa stalo v minulom roku?</PARA><PARA>2. Môže Komisia vysvetliť dôvod, prečo nie je k dispozícii transparentnejšie vysvetlenie úrovne expozície bank voči konkrétnym štátnym dlhom alebo dlhom iných bank? Aké sú dôvody nezaradenia najhorších scenárov do záťažových testov?</PARA><PARA>3. Kedy Komisia predloží stratégiu rekapitalizácie a, v prípade potreby, reštrukturalizácie európskeho bankového sektora, ktorá by okrem iného riešila možné presahovanie vplyvov problémových finančných inštitúcií za hranicami, ako Parlament navrhol vo Ferreirovej správe o krízovom riadení v bankovom sektore a balíku finančného dohľadu? Ak Komisia takýto plán nemieni navrhnúť, môže vysvetliť prečo? O akom alternatívnom riešení uvažuje? </PARA></CONTENT></QUEST>