<QUEST VERSION="2"><TI><TI-INTRO>Otázka na hodinu otázok <QREF QID="H-2011-000259">H-000259/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: júla 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000259">Vec: Zdravotnícki pracovníci a pacienti ako "rukojemníci" v Grécku</OBJECT><CONTENT><PARA>V poslednom čase dochádza k zvýšenej mobilizácii zamestnancov verejných nemocníc a ďalších zdravotníckych zariadení v Grécku, pričom politika, ktorú vedú EÚ, strany PASOK a ND, každým dňom čoraz viac sťažuje situáciu týchto zamestnancov, ako aj pacientov. V nemocniciach na ostrove Lefkáda, v mestách Arta, Ioannina a Larisa, v nemocnici Sv. Oľgy v Aténach a v ďalších štátnych zdravotníckych zariadeniach prerušili zamestnanci svoju prácu s cieľom dosiahnuť okamžité vyplatenie mzdy za prácu v nočných hodinách a za nadčasy, ktoré odpracovali od roku 2009. Zablokovali aj pokladnice v nemocniciach, čím zamedzili vyberaniu poplatku vo výške 5 EUR, ktorý sa zaviedol na základe memoranda. Vláda zlučuje alebo zatvára nemocnice, napríklad nemocnicu Ierapetra, a ďalšie zdravotnícke zariadenia, čím chce dosiahnuť, aby fungovali ako nezávislé súkromné subjekty zaručujúce príjmy a zisky, a to vďaka zvýšeniu príspevkom do poisťovní.</PARA><PARA>Aké je stanovisko Komisie k tejto politike, ktorá zamestnancom v zdravotníctve neposkytuje platy a pacientom bráni v tom, aby všetci mali rovnaké podmienky prístupu k zariadeniam starostlivosti o zdravie, ak nemôžu zaplatiť požadované ceny?</PARA></CONTENT></QUEST>