<QUEST VERSION="2"><TI><TI-INTRO>Otázka na hodinu otázok <QREF QID="H-2010-0572">H-0572/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: decembra 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="96900">Georgios Papanikolaou</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0572">Vec: Náklady členských štátov na tlmočenie, preklad a poskytovanie informácií v rámci trestného konania</OBJECT><CONTENT><PARA>Smernica o práve na tlmočenie a preklad, ktorú nedávno prijala Rada, ako aj smernica o práve obvineného na informácie, o ktorej sa v súčasnosti rokuje, predstavujú dve z hlavných opatrení plánu, ktorý navrhla Komisia v záujme posilniť práva obvinených na obhajobu. </PARA><PARA>Mohla by Komisia odpovedať na tieto otázky?</PARA><PARA>Keďže sa predpokladá, že členské štáty budú hradiť náklady na preklad, tlmočenie a poskytovanie informácií v plnej výške, aké finančné dôsledky môžu očakávať a akú sumu budú musieť vyhradiť na poskytovanie takýchto služieb? V členských štátoch ako Grécko alebo Malta dochádza k značnému prílivu nelegálnych prisťahovalcov, v dôsledku čoho čelia dodatočným osobitným nákladom na poskytovanie prekladateľských a tlmočníckych služieb alebo informácií týkajúcich sa obvinenia a odborného vzdelávania policajtov a prokurátorov. </PARA><PARA>Mieni Komisia prispieť k podpore týchto krajín, ako aj k finančnej pomoci, ktorá im umožní, aby nemuseli hradiť náklady vyplývajúce z účasti nelegálnych prisťahovalcov na trestnom konaní v plnej výške? Ak áno, podľa akých kritérií sa stanoví výška tejto pomoci a určí sa zoznam krajín, ktoré sa o ňu budú môcť v prípade potreby uchádzať?</PARA></CONTENT></QUEST>