<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000010">O-000010/2012</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="4531">Jean Lambert</PERSON>, <PERSON ID="28409">Raül Romeva i Rueda</PERSON>, <PERSON ID="96815">Judith Sargentini</PERSON>, <PERSON ID="96821">Rui Tavares</PERSON>, <PERSON ID="97017">Ulrike Lunacek</PERSON>, <PERSON ID="4385">Hélène Flautre</PERSON>, <PERSON ID="96734">Franziska Keller</PERSON>, <PERSON ID="96909">Michail Tremopoulos</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000010">Vec: Situácia migrantov a žiadateľov o azyl v Grécku</OBJECT><CONTENT><PARA>Súdny dvor Európskej únie a Európsky súd pre ľudské práva zistili, že Grécko pri zaobchádzaní so žiadateľmi o azyl v mnohých prípadoch porušuje základné práva. V septembri 2010 Grécko predložilo Komisii národný plán riadenia azylu a migrácie, na základe ktorého sa od EÚ vyžaduje, aby Grécku počas nasledujúcich troch rokov poskytovala okrem núdzového financovania zameraného na realizáciu prechodnej fázy azylového procesu a na zriadenie prvých skríningových a prijímacích centier aj finančné príspevky (pravidelné a núdzové) na infraštruktúru a služby, know-how a odbornú prípravu, dohľad a hodnotenie kvality týkajúce sa systému riadenia toku prisťahovalcov.</PARA><PARA>Rok a pol po tom je humanitárna situácia žiadateľov o azyl a migrantov, ktorí sa do Európy dostávajú cez oblasť Evros, aj naďalej veľmi znepokojujúca, keďže dochádza ku stratám na životoch a nerešpektovaniu základných práv a deti sú stále zadržiavané v otrasných podmienkach. Grécko zároveň rýchlo pristúpilo k militarizácii grécko-tureckej hranice a začalo stavať pozdĺž tejto hranice oplotenie a priekopu, zatiaľ čo napríklad budovanie prijímacích centier pre migrantov veľmi zaostáva za plánom. Grécke orgány zrejme majú problémy s čerpaním finančných prostriedkov vyčlenených na zlepšenie ich azylového systému.</PARA><PARA>1.  Akú sumu finančných prostriedkov poskytujú členské štáty Grécku na riadenie problematiky azylu a migrácie? Z akých fondov tieto prostriedky pochádzajú a na aké opatrenia sú určené?</PARA><PARA>2.  Čo plánuje Rada urobiť v záujme toho, aby zabezpečila, že grécke orgány použijú dostupné prostriedky na zlepšenie kapacít na prijímanie migrantov a zabezpečenie lepších podmienok pre ľudí, ktorí potrebujú medzinárodnú ochranu?</PARA></CONTENT></QUEST>