<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000071">O-000071/2012</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96735">Patrick Le Hyaric</PERSON>, <PERSON ID="26851">Nikolaos Chountis</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000071">Vec: Vymedzenie znevýhodnených oblastí v kontexte reformy SPP</OBJECT><CONTENT><PARA>Komisia vo svojom oznámení s názvom Smerom k lepšiemu zameraniu pomoci poľnohospodárom v oblastiach so znevýhodnenými prírodnými podmienkami uviedla, že skupina expertov identifikovala osem kritérií týkajúcich sa pôdy a klímy, ktoré by sa mohli použiť pri určovaní oblasti so závažnými obmedzeniami poľnohospodárskej výroby.</PARA><PARA>Komisia však uviedla, že na to, aby bolo možné v plnej miere pochopiť presný vplyv uplatňovania biofyzikálnych kritérií, je potrebná spolupráca členských štátov prostredníctvom simulácií na základe dostatočne presných údajov o pôde a klíme s cieľom vytvoriť mapy oblastí, ktoré by podľa týchto simulácií spĺňali podmienky na získanie platieb pre znevýhodnené oblasti.</PARA><PARA>Zjavne len niektoré členské štáty zostavili mapy svojich oblastí so závažnými obmedzeniami poľnohospodárskej výroby, zatiaľ čo ostatné tak neurobili.</PARA><PARA>Mohla by Rada informovať Parlament o tom, ktoré členské štáty už poslali svoje mapy a ktoré sa zdráhajú to urobiť? Aké dôvody uviedli členské štáty, ktoré sa zdráhajú poskytnúť informácie o oblastiach so závažnými obmedzeniami? Aké opatrenia môže Rada podniknúť s cieľom získať tieto informácie?</PARA></CONTENT></QUEST>