<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000264">O-000264/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28182">Kartika Tamara Liotard</PERSON>, <PERSON ID="28511">Bairbre de Brún</PERSON>, <PERSON ID="96741">Sabine Wils</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000264">Vec: Patenty na brokolicu, rajčiaky a iné produkty tradičného šľachtenia rastlín</OBJECT><CONTENT><PARA>9. decembra 2010 rozšírená odvolacia rada Európskeho patentového úradu (EPÚ) prijala rozhodnutie týkajúce sa žiadostí G2/07 a G1/08 v súvislosti s patentovaním postupu pestovania brokolice a rajčiakov. Toto rozhodnutie nebolo vykonané a patenty na tieto produkty neboli zrušené.</PARA><PARA>EPÚ následne udelil patent na pestovanie melónov spoločnosti Monsanto napriek tomu, že tieto melóny, ako aj vyššie uvedené produkty pochádzajú z tzv. tradičného šľachtenia rastlín, ktoré samotný EPÚ pokladá za nepatentovateľné. EPÚ teda týmito rozhodnutiami a svojou nečinnosťou porušuje základné patentové právo a je nejednotný pri výklade tohto práva. </PARA><PARA>Ako dokáže Komisia zabezpečiť, aby patentové právo nebolo naďalej porušované spôsobom, ktorý predstavuje spreneveru základných zdrojov poľnohospodárstva a potravinárskej výroby? </PARA><PARA>Ako Komisia zabezpečí, aby boli práva poľnohospodárov, pestovateľov, výrobcov potravín a spotrebiteľov, ktoré sa touto formou patentovania porušujú, chránené, čo sa týka používania ich základných zdrojov?</PARA><PARA>Čo urobí Komisia, aby zabezpečila riadne a jednoznačné uplatňovanie európskeho patentového práva v oblastiach týkajúcich sa šľachtenia rastlín a potravín? Podnikne Komisia kroky na zrevidovanie v súčasnosti platných právnych predpisov, aby bolo úplne jasné, kedy by sa patent nemal udeliť? Bude Komisia aktívnym účastníkom v konaní o zrušení pred EPÚ? </PARA><PARA>Podnikne Komisia rozhodné kroky, aby zabezpečila, aby rastliny a zvieratá z tradičného šľachtenia neboli patentovateľné?</PARA></CONTENT></QUEST>