<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>Otvorenie zasadnutia </Title><Topic>Inštitúcie</Topic><PublicationDate>2007-01-15 - 19:09</PublicationDate><Chapo>

Predseda EP Josep BORRELL FONTELLES dnes o 18:00 otvoril prvé plenárne zasadnutie EP v novom roku, ktorým sa Parlament ocitol presne v polovici svojho terajšieho funkčného obdobia. Hneď v úvode zasadnutia sa uskutočnilo slávnostné privítanie bulharských a rumunských europoslancov, ktorí sa vstupom ich krajín do EÚ 1. januára tohto roku stali plnoprávnymi poslancami. Pri príležitosti tohto slávnostného okamihu boli tiež oficiálne vyvesené vlajky Bulharska a Rumunska.

</Chapo><Content><xhtml:div>

<xhtml:div align="justify">Poslanci si následne vypočuli prejav predsedu EP k tejto významnej udalosti, v ktorom vyjadril potešenie, že tieto štáty sa "vrátili do spoločnej európskej rodiny, do ktorej stále patrili". V rámci prejavu tiež vyzdvihol potrebu posilnenia európskej politiky susedstva a pripomenul odsudzujúci postoj Európskej únie voči<xhtml:strong> </xhtml:strong><xhtml:strong>uvaleniu trestu smrti </xhtml:strong>na bulharské zdravotné sestry a palestínskeho lekára v Líbyi. K tejto otázke si poslanci počas týždňa tiež vypočujú vyhlásenie Rady a Komisie a budú k nemu schvaľovať svoje uznesenie.</xhtml:div>
<xhtml:div align="justify"> </xhtml:div>
<xhtml:div align="justify">Nasledovala <xhtml:strong>minúta ticha</xhtml:strong> za najnovšie obete teroristického útoku ETA, po ktorej predseda EP ohlásil <xhtml:strong>vznik novej politickej skupiny v EP nazvanej "Identita, Tradícia, Suverenita"</xhtml:strong>. <xhtml:em>(Pre viac informácií viď článok "Nové zloženie EP").</xhtml:em></xhtml:div>
<xhtml:div align="justify"> </xhtml:div>
<xhtml:div align="justify"><xhtml:u><xhtml:strong>Najdôležitejšie body zasadnutia</xhtml:strong></xhtml:u></xhtml:div>
<xhtml:div align="justify"> </xhtml:div>
<xhtml:div align="justify">Pri príležitosti polčasu súčasného funkčného obdobia EP si poslanci počas plenárneho týždňa spomedzi seba<xhtml:strong> zvolia nového Predsedu EP, 14 podpredsedov a 6 kvestorov a rozhodnú aj o zložení parlamentných výborov.</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Parlament sa bude tiež v druhom čítaní zaoberať <xhtml:strong>dôležitými návrhmi európskej legislatívy v oblasti rozvoja železníc v EÚ</xhtml:strong> a <xhtml:strong>nariadením o právach a povinnostiach cestujúcich v medzinárodnej železničnej doprave</xhtml:strong>, ako aj <xhtml:strong>iniciatívnou správou o Európskom programe bezpečnosti na cestách</xhtml:strong>.</xhtml:div>
<xhtml:div align="justify"> </xhtml:div>
<xhtml:div align="justify">Okrem toho budú poslanci hlasovať <xhtml:strong>o iniciatívnej správe slovenskej europoslankyne Anny ZÁBORSKEJ o rovnoprávnosti žien a mužov pri práci vo výboroch </xhtml:strong>a prerokujú iniciatívnu správu, ktorá reaguje na výročnú správu Rady o<xhtml:strong> kódexe správania EÚ pri vývoze zbraní</xhtml:strong>. </xhtml:div>
<xhtml:div align="justify"> </xhtml:div>
<xhtml:div align="justify">Vzhľadom na to, že januárom 2007 sa začína nové predsedníctvo v Rade EÚ, ktorého sa ujme Nemecko, poslanci si <xhtml:strong>vypočujú vyhlásenie nemeckej kancelárky Angely MERKEL, ktorá ich oboznámi s programom predsedníctva jej krajiny</xhtml:strong> na nasledujúcich šesť mesiacov. </xhtml:div>

</xhtml:div></Content><Note>



</Note><REF text-before="reference_abbr"><ns1:ID>20070115IPR01951</ns1:ID></REF></Infopress>
</imp:doc>
<imp:links imp:orderNum="0">
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>