<QUEST><TI><TI-INTRO>ÚSTNA OTÁZKA <QREF QID="H-2009-0454">H-0454/09</QREF></TI-INTRO><TI-SESSION>pre hodinu otázok na schôdzi v decembri 2009</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="28372">Ryszard Czarnecki</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0454">Vec: Správa Medzinárodného menového fondu</OBJECT><CONTENT><PARA>Bol by som rád, keby sa Komisia vyjadrila k správe Medzinárodného menového fondu (MMF) (<I>Global Financial Stability Report</I>). MMF diplomaticky a bez konkrétnych mien uvádza, že talianske banky nezahŕňajú v plnej miere do svojho účtovníctva straty svojich pobočiek a filiálok v zahraničí. MMF opiera svoje výhrady o skutočnosť, že straty finančných subjektov mimo Európskej únie sú vyššie ako finančné straty bánk v eurozóne. MMF pripomína, že čím je nižšia úroveň konsolidácie účtov, tým nižšia je hlásená miera strát.</PARA><PARA>Len jedna talianska banka expandovala do zahraničia, a preto sa výhrady MMF môžu vzťahovať len na ňu. Neohrozuje takýto spôsob vypracovávania správ stabilitu finančného systému vzhľadom na to, že vzbudzuje obavy predsedu MMF? Filiálky banky Unicredit na Ukrajine, v Rumunsku, Bulharsku a v krajinách bývalého Sovietskeho zväzu potrebujú pomoc na udržanie svojej likvidity. Poľská banka Pekao S. A. napríklad podporuje Unicredit na Ukrajine finančnými prostriedkami vo výške niekoľko desiatok miliónov eur poskytnutými na niekoľko po sebe idúcich štvrťročných účtovných období. Pekao A. S. však, na rozdiel od ostatných bánk v regióne, nečerpá zo žiadnych rezerv pre svoje ukrajinské investície. Mohla by Komisia uviesť, či takéto účtovné postupy a takéto „kreatívne účtovníctvo“ považuje za prijateľné? Zaručujú takéto postupy strednodobú a dlhodobú likviditu bankového systému? Aké finančné dôsledky to môže mať pre finančný systém Poľska, Rumunska, Bulharska a krajín bývalého Sovietskeho zväzu? </PARA></CONTENT></QUEST>