<QUEST VERSION="2"><TI><TI-INTRO>Otázka na hodinu otázok <QREF QID="H-2011-000248">H-000248/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: júla 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000248">Vec: Porušovanie medzinárodného dohovoru SCTW</OBJECT><CONTENT><PARA>Z písomnej sťažnosti, ktorú predložili námornícke odbory Panhelénska únia mechanikov obchodného loďstva a Panhelénska únia námorníkov obchodného loďstva (tzv. zväz Stephenson), vyplýva, že Európska námorná bezpečnostná agentúra (EMSA) zistila, že filipínske úrady, ako aj úrady ďalších krajín, v mnohých prípadoch porušili a nedodržali požiadavky a povinností vyplývajúce z Medzinárodného dohovoru o normách výcviku, kvalifikácie a strážnej služby námorníkov (dohovor SCTW) z roku 1978 v platnom znení (nedostatky vo vykonávaní dohľadu nad školiacimi zariadeniami, úroveň a kvalita vzdelávania, kvalifikácia školiteľov a hodnotiteľov).</PARA><PARA>Kvalita vzdelávania v námorníctve a zabezpečenie príslušných kvalifikácií sú rozhodujúcimi faktormi pre bezpečnosť ľudských životov na mori a ochranu životného prostredia. Námorní dopravcovia sa však z dôvodu znižovania nákladov usilujú zamestnať nedostatočne vycvičených námorníkov, pretože takéto posádky nemajú žiadne práva, ktoré patria pracovníkom v robotníckych zamestnaniach.</PARA><PARA>Má Komisia v úmysle naďalej uznávať kvalifikácie pre vykonávanie námorníckych profesií udeľované na Filipínach? Aké opatrenia mieni prijať, aby predovšetkým zo strany námorných dopravcov zabezpečila plnenie záväzkov vyplývajúcich z medzinárodného dohovoru STCW a ochranu ľudského života na mori a životného prostredia?</PARA></CONTENT></QUEST>