<QUEST VERSION="2"><TI><TI-INTRO>Otázka na hodinu otázok <QREF QID="H-2011-000240">H-000240/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: júla 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="28276">Laima Liucija Andrikienė</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ000240">Vec: Uzavretie jadrovej elektrárne Ignalina v Litve</OBJECT><CONTENT><PARA>Zmluva o pristúpení Litvy k Európskej únii zahŕňa osobitné financovanie uzavretia jadrovej elektrárne Ignalina z rozpočtu EÚ. Celkové náklady uzavretia majú dosiahnuť 2,9 miliardy EUR. Hoci bol posledný reaktor odstavený v decembri 2009, vyradenie je veľmi zdĺhavý proces, ktorý si naďalej vyžaduje značné investície. Litva v rokoch 2007 až 2013 dostane na tento zámer 840 miliónov EUR z rozpočtu EÚ. V nasledujúcom viacročnom finančnom rámci, t.j. v rokoch 2014 – 2020, bude Litva potrebovať ďalších 870 miliónov EUR. Ďalšie financovanie bude nutné aj po roku 2020. V prvom návrhu nasledujúceho viacročného finančného rámca však Komisia navrhla vyčleniť pre Litvu len 400 miliónov EUR a zároveň naznačila, že po roku 2020 nebude EÚ financovať uzavretie jadrovej elektrárne Ignalina. Nebude to teda z pohľadu Komisie odporovať zmluve o pristúpení Litvy k EÚ? Aké sú presné plány Komisie v súvislosti s financovaním uzavretia elektrárne Ignalina? Aká suma bude podľa odhadov Komisie potrebná, aby Litva tento proces dokončila? </PARA></CONTENT></QUEST>