<imp:content xmlns:imp="http://APIE.imp">

<imp:doc imp:orderNum="0">
<Story language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>Bude sláviť futbal na internete a v mobiloch úspech?</Title><Topic>Šport</Topic><PublicationDate>2007-03-27 - 13:28</PublicationDate><Photography href="20070327PHT04676" title="Fanúšik pred televíznou obrazovkou" alt="Fanúšik pred televíznou obrazovkou" ext="jpg" width="600" height="443">Koľko ste ochotný za futbal zaplatiť?</Photography><Chapo>

Vysielacie práva z futbalových zápasov predstavujú pre kluby a futbalové federácie nemalé zisky. V posledných rokoch nastal v tomto smere obrovský boom a ceny za predaj vysielacích práv stále rastú. Sľubný potenciál pre vysielacie práva predstavuje aj trh s internetom a mobilmi. Aký bude ich vplyv na trh s vysielacími právami?

</Chapo><Content><xhtml:div>

<xhtml:div align="justify">Dopyt po sledovaní futbalu stúpa. Vo Francúzsku boli v minulom roku futbalové zápasy deviatimi z desiatich najsledovanejších televíznych programov. Aj vďaka tomu sa cena za predaj práv Ligy majstrov na roky 2006 - 2009 vyšplhala na najvyššiu doterajšiu úroveň 647 miliónov eur za sezónu.</xhtml:div>
<xhtml:div align="justify"> </xhtml:div>
<xhtml:div align="justify">Vďaka novým technológiám si televízia, a prirodzene aj futbalové prenosy, nachádzajú stále širšie publikum. Kým v blízkej minulosti sa o to postarali platené televízne kanály a postupná digitalizácia televízie, v budúcnosti by prím mohol hrať futbal na internete alebo priamo v mobile. Najpopulárnejšiu hru na svete by tak mohli sledovať aj tí, ktorí si platený televízny kanál dovoliť nemôžu. </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Majstrovstvá Európy 2008 na mobile?</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Európsky parlament bude už tento týždeň rokovať o správe belgického poslanca zo skupiny ľudovcov a európskych demokratov Iva Beleta. V navrhovanom texte poslanec upozorňuje na to, že "televízne vysielanie športových súťaží sa čoraz viac uskutočňuje na kódovaných a platených televíznych kanáloch a že tieto súťaže sa tým stávajú nedostupnými pre množstvo spotrebiteľov".  </xhtml:div>
<xhtml:div align="justify"> </xhtml:div>
<xhtml:div align="justify">Budúcnosť by preto mohla patriť internetu. Podľa minuloročnej štúdie vo Veľkej Británii sledovalo stretnutia Majstrovstiev sveta vo futbale na internete 2,5 milióna obyvateľov. Futbal prostredníctvom mobilu zároveň "ochutnalo" ďalších milión britských fanúšikov. Zdá sa, že takéto formy sledovania futbalu by v budúcnosti mohli zamiešať kartami na trhu s vysielacími právami. Zákazník na internete alebo mobile si totiž  bez zbytočného predplácania televíznych kanálov vyberie za príslušný poplatok len jeden zápas. Osemfinálové stretnutie pohára UEFA medzi Leverkusenom a Lensom 14. marca tak napríklad na internete stálo 4.50 eur.</xhtml:div>
<xhtml:div align="justify"> </xhtml:div>
<xhtml:div align="justify">Odhaduje sa tiež, že do roku 2010 by si televízia cez mobil mohla násjť približne sto miliónov zákazníkov. Aj z tohto dôvodu navrhuje Komisárka pre informačnú spoločnosť a médiá Viviane Reding, aby sa futbalové stretnutia Majstrovstiev Európy v budúcom roku dali sledovať cez mobily v celej Únii.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Samostatne alebo spoločne?</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Predaj práv na vysielanie futbalových zápasov môže mať dvojakú formu. Buď vysielacie práva na svoje stretnutia predáva každý klub sám, alebo ich namiesto klubov predáva asociácia, v ktorej sú kluby združené. Veľké a slávne kluby s obrovskou základňou fanúšikov prirodzene preferujú prvý spôsob. V novembri 2006 predal napríklad Real Madrid audiovizuálne práva na svoje stretnutia až do sezóny 2012/2013. Kontrakt prinesie španielskemu veľkoklubu viac než 1,1 miliardy eur. </xhtml:div>
<xhtml:div align="justify"> </xhtml:div>
<xhtml:div align="justify">Menšie kluby sa však dostávajú do sťaženej pozície a individuálny predaj tak môže narúšať solidaritu súťaže. Anglická Premier League preto uprednostnila druhý model a svoje práva predala do viac ako dvesto krajín spoločne. Za sezónu tak získa takmer 1,4 miliardy eur.</xhtml:div>
<xhtml:div align="justify"> </xhtml:div>
<xhtml:div align="justify">Podľa správy poslanca Beleta "prax individuálneho predaja vysielacích práv v niektorých ligách je v rozpore so zásadou solidarity a hrozí, že zničí konkurenčnú rovnováhu". Predaj prostredníctvom asociácie zas môže obmedziť konkurenčné prostredie. K problému sa vyjadrila aj Európska komisia, ktorá uprednostňuje spoločný predaj vysielacích práv, v prípade, že ide o ligové prenosy alebo Ligu majstrov. Spoločný predaj totiž upriamuje pozornosť divákov na celú súťaž a nielen na jeden klub. </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Práva pre televíziu, mobily a internet samostatne</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Aby konkurencia na trhu s vysielacími právami neutrpela, Komisia už niekoľko rokov požaduje, aby boli vysielacie práva pri predaji rozdelené do viacerých kategórií. Týmto spôsobom sa má zabrániť, aby jeden vysielateľ získal práva na vysielanie futbalu v televízii, na internete a aj prostredníctvom mobilnej siete.</xhtml:div>
<xhtml:div align="justify"> </xhtml:div>
<xhtml:div align="justify">Správou o profesionálnom futbale sa budú poslanci zaoberať na plenárnom zasadnutí už túto stredu, pričom záverečné hlasovanie prebehne vo štvrtok. Okrem správy poslanca Beleta je na programe rokovania aj iná správa týkajúca sa futbalu. Jedná sa o návrh talianskeho poslanca z Konfederatívnej skupiny európskej zjednotenej ľavice Giustu Cataniu, ktorého cieľom je zvýšiť bezpečnosť počas futbalových zápasov.</xhtml:div>

</xhtml:div></Content><Note>



</Note><REF text-before="reference_abbr"><ns1:ID>20070314STO04230</ns1:ID></REF><Knowmore text-before="more"><Link href="imp://STO/20070129STO02479-SK" title="Európsky futbal: šport alebo peniaze?"><ANCHOR ID='2' FAMILY='IM-PRESS'>Európsky futbal: šport alebo peniaze?</ANCHOR></Link><Link href="imp://STO/20070207STO02859-SK" title="Je možné vyhnúť sa násiliu vo futbale?"><ANCHOR ID='3' FAMILY='IM-PRESS'>Je možné vyhnúť sa násiliu vo futbale?</ANCHOR></Link><Link href="imp://STO/20070222STO03532-SK" title="Zničia peniaze podstatu futbalu?"><ANCHOR ID='4' FAMILY='IM-PRESS'>Zničia peniaze podstatu futbalu?</ANCHOR></Link><Link href="imp://STO/20070309STO03964-SK" title="Futbal je zdrojom obchodovania s mladými hráčmi"><ANCHOR ID='5' FAMILY='IM-PRESS'>Futbal je tiež zdrojom obchodovania s mladými hráčmi</ANCHOR></Link><Link href="/sides/getDoc.do?pubRef=-//EP//TEXT+REPORT+A6-2007-0036+0+DOC+XML+V0//SK" title="Návrh správy poslanca Beleta"><ANCHOR ID='6' FAMILY='REPORT'>Návrh správy poslanca Beleta</ANCHOR></Link></Knowmore></Story>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>PHOTO</ORIGIN>
<URL>20070327PHT04676.jpg</URL>
</LINK>
</imp:links>
<imp:linkFile imp:orderNum='0'>
<LINK ID='1'>
<LINK-POS ID='2'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20070129STO02479 0 NOT XML V0//SK</LINK-TARGET-PUBREF>
</LINK>
<LINK ID='2'>
<LINK-POS ID='3'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20070207STO02859 0 NOT XML V0//SK</LINK-TARGET-PUBREF>
</LINK>
<LINK ID='3'>
<LINK-POS ID='4'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20070222STO03532 0 NOT XML V0//SK</LINK-TARGET-PUBREF>
</LINK>
<LINK ID='4'>
<LINK-POS ID='5'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20070309STO03964 0 NOT XML V0//SK</LINK-TARGET-PUBREF>
</LINK>
<LINK ID='5'>
<LINK-POS ID='6'/>
<LINK-TYPE ID='REPORT'/>
<LINK-TARGET-PUBREF>-//EP//TEXT REPORT A6-2007-0036 0 NOT XML V0//SK</LINK-TARGET-PUBREF>
</LINK>
</imp:linkFile>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 STO DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 STO DOC XML V0//EN</ASSOCIATION>
</imp:assoc>
</imp:content>