<QUEST><TI><TI-INTRO>ÚSTNA OTÁZKA <QREF QID="H-2009-0473">H-0473/09</QREF></TI-INTRO><TI-SESSION>pre hodinu otázok na schôdzi v decembri 2009</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="28584">Georgios Toussas</PERSON></TI-AUTHOR><TI-DEST><INST TYPE="CS">Rade</INST></TI-DEST></TI><OBJECT OBJID="OBJ0473">Vec: Odpor voči protikomunistickej kampani zorganizovanej poľskými orgánmi</OBJECT><CONTENT><PARA>Zákaz používania komunistických symbolov sa stal v Poľsku právoplatným, keďže na základe novely trestného zákonníka podpísanej prezidentom Lechom Kaczyńskim sa ich používanie odteraz bude považovať za nezákonné. Je to ďalší krok v protikomunistickej kampani, ktorá prirovnáva komunizmus k fašizmu, pokúša sa falšovať históriu a zakazuje čokoľvek, čo pripomína budovanie socializmu a úspechy ľudu. Je to provokácia zameraná na prenasledovanie každého, kto prejavuje nesúhlas a bojuje za lepšiu budúcnosť. Trestom za porušenie tohto zákona môže byť pokuta alebo až dva roky odňatia slobody. Podobné opatrenia prijímali nacisti v Európe počas druhej svetovej vojny a fašistické diktatúry v Grécku, Španielsku a Portugalsku. Tieto reakcionárske kroky porušujú základné demokratické a občianske slobody a sú urážkou obetí a úsilia miliónov komunistov a pracujúcich, ktorí padli v boji proti fašizmu a nacizmu.</PARA><PARA>Môže Rada uviesť, či odsudzuje toto reakcionárske rozhodnutie poľskej vlády a prenasledovanie komunistov a pracujúcich vo všeobecnosti?</PARA></CONTENT></QUEST>