<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2007-0080">O-0080/07</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="1952">Jan Marinus Wiersma</PERSON>, v mene skupiny <GRPOL GRPOLID="1103">PSE</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0080">Vec: Európska stratégia pre rómsku menšinu</OBJECT><CONTENT><PARA>V apríli 2005 prijal Európsky parlament uznesenie o situácii Rómov (<ANCHOR ID="1" FAMILY="TA" TYPE="P6-TA" YEAR="2005" NUMBER="0151">P6_TA(2005)0151</ANCHOR>) a vyzval Európsku komisiu, aby pripravila oznámenie o tom, ako by EÚ mohla čo najlepšie koordinovať a podporovať úsilie o zlepšenie postavenia Rómov, a aby prijala akčný plán s jasnými odporúčaniami pre členské štáty. V uznesení sa navrhovalo aj to, aby sa zvážila možnosť uznať Rómov za nadnárodnú európsku menšinu.</PARA><PARA>Prizná Rada prioritu riešeniu rómskej otázky v roku 2008 po zvážení skutočnosti, že v situácii európskych Rómov nenastalo celkové zlepšenie? Otvorí Rada v rámci Európskeho roku dialógu medzi kultúrami diskusiu o postavení Rómov v členských štátoch EÚ?</PARA><PARA>Postavenie Rómov sa odlišuje od postavenia ostatných menšín v Európe, pretože Rómovia žijú z historického hľadiska v mnohých európskych krajinách, ale ich postaveniu chýba teritoriálny rozmer. Uznanie tejto skutočnosti by podporilo názor o spoločnej zodpovednosti EÚ a jej členských štátov pri presadzovaní integrácie Rómov. Uvažuje Rada o prijatí vyhlásenia, v ktorom prizná európskym Rómom osobitné postavenie a potvrdí svoj záväzok podporovať spoločným úsilím integráciu Rómov?</PARA><PARA>Uvažuje Rada o prijatí rumunského návrhu na vytvorenie akčného plánu Spoločenstva o Rómoch tak, že požiada Európsku komisiu, aby predložila konkrétne návrhy na podporu integrácie Rómov?</PARA><PARA>Zaradí Rada výsledky o pokroku a predbežné výsledky iniciatívy Dekáda začleňovania rómskej populácie do plánu zasadnutia Rady o sociálnej politike v roku 2008 s cieľom vyhodnotiť a podporiť úsilie všetkých krajín (členských štátov EÚ i nečlenských štátov), aby sa propagovala myšlienka integrácie Rómov?</PARA></CONTENT></QUEST>