<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000158">O-000158/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96890">Mario Pirillo</PERSON>, <PERSON ID="96886">Rosario Crocetta</PERSON>, <PERSON ID="4436">Gianni Pittella</PERSON>, <PERSON ID="97020">Guido Milana</PERSON>, <PERSON ID="96916">Rita Borsellino</PERSON>, <PERSON ID="28365">Pier Antonio Panzeri</PERSON>, <PERSON ID="96880">Andrea Cozzolino</PERSON>, <PERSON ID="96915">Sergio Gaetano Cofferati</PERSON>, <PERSON ID="96866">Salvatore Caronna</PERSON>, <PERSON ID="28340">Patrizia Toia</PERSON>, <PERSON ID="96917">Silvia Costa</PERSON>, <PERSON ID="96864">David-Maria Sassoli</PERSON>, <PERSON ID="36396">Gianluca Susta</PERSON>, <PERSON ID="96892">Roberto Gualtieri</PERSON>, <PERSON ID="96888">Leonardo Domenici</PERSON>, <PERSON ID="96887">Francesco De Angelis</PERSON>, <PERSON ID="97196">Oreste Rossi</PERSON>, <PERSON ID="96859">Ioan Enciu</PERSON>, <PERSON ID="21818">Paolo Bartolozzi</PERSON>, <PERSON ID="97131">Giommaria Uggias</PERSON>, <PERSON ID="4423">Amalia Sartori</PERSON>, <PERSON ID="36392">Aldo Patriciello</PERSON>, <PERSON ID="28422">Alfredo Antoniozzi</PERSON>, <PERSON ID="96996">Giancarlo Scottà</PERSON>, <PERSON ID="28404">Matteo Salvini</PERSON>, <PERSON ID="4462">Clemente Mastella</PERSON>, <PERSON ID="96813">Barbara Matera</PERSON>, <PERSON ID="58758">Elisabetta Gardini</PERSON>, <PERSON ID="97130">Vincenzo Iovine</PERSON>, <PERSON ID="28367">Gabriele Albertini</PERSON>, <PERSON ID="96733">Antonio Cancian</PERSON>, <PERSON ID="1073">Cristiana Muscardini</PERSON>, <PERSON ID="96715">Pavel Poc</PERSON>, <PERSON ID="4262">Jo Leinen</PERSON>, <PERSON ID="96889">Potito Salatto</PERSON>, <PERSON ID="1945">Salvatore Tatarella</PERSON>, <PERSON ID="96847">Claudiu Ciprian Tănăsescu</PERSON>, <PERSON ID="39725">Iuliu Winkler</PERSON>, <PERSON ID="96891">Paolo De Castro</PERSON>, <PERSON ID="38595">Rovana Plumb</PERSON>, <PERSON ID="39722">Sebastian Valentin Bodu</PERSON>, <PERSON ID="97199">Crescenzio Rivellini</PERSON>, <PERSON ID="95017">Iosif Matula</PERSON>, <PERSON ID="1941">Roberta Angelilli</PERSON>, <PERSON ID="38420">Cristian Silviu Buşoi</PERSON>, <PERSON ID="96810">Carlo Fidanza</PERSON></TI-AUTHOR></TI><OBJECT OBJID="OBJ000158">Vec: Usmernenia týkajúce sa štátnej pomoci pre energeticky náročné odvetvia</OBJECT><CONTENT><PARA>Rozhodnutie Komisie 2011/278/EÚ z 27. apríla 2011, ktorým sa v súlade s článkom 10a smernice 2003/87/ES v znení zmien a doplnení smernice 2009/29/ES vymedzujú prechodné pravidlá harmonizácie bezodplatného prideľovania emisných kvót platné v celej Únii, stanovuje prideľovanie bezodplatných kvót na priame emisie do maximálnej výšky určenej systémom kritérií. Z rozhodnutia je vyňatých približne 70 % emisií z elektrických pecí, teda nepriamych emisií z tepelných elektrární, ktoré zásobujú elektrické pece. Vplyv emisií CO2, ktoré sa premietnu do ceny za elektrickú energiu, zasiahne priemyselné odvetvia so zvýšenou spotrebou energie (okrem iného oceliarsky priemysel).</PARA><PARA>Rozhodnutím 2010/2/EÚ z 24. decembra 2009 Európska komisia uznala odvetvie výroby ocele ako sektor so zvýšeným rizikom premiestňovania uhlíkových emisií s následnou stratou dôležitej trhovej kvóty v prospech energeticky menej účinných zariadení, pokiaľ ide o produkciu uhlíkových emisií, ktoré sa nachádzajú mimo EÚ, z čoho vyplýva strata konkurencieschopnosti európskeho priemyslu v porovnaní s hlavnými štátmi mimo EÚ, ktoré životnému prostrediu venujú menšiu pozornosť. Článok 10a ods. 6 smernice 2003/87/ES určuje, že členské štáty môžu prijímať finančné opatrenia v prospech odvetví so zvýšeným rizikom úniku uhlíka, a kompenzovať tým náklady spojené s emisiami skleníkových plynov, ktoré sa premietnu do cien elektrickej energie (nepriame náklady), pokiaľ sú takéto finančné opatrenia v súlade s pravidlami štátnej pomoci.</PARA><PARA>Má Komisia v úmysle v budúcich usmerneniach o štátnej pomoci vymedzených v rámci nového systému obchodovania s emisnými kvótami EÚ prijať opatrenia, ktorými by sa zaručilo uznanie odvetvia výroby ocele v elektrických peciach (a príslušných valcovacích strojoch) ako odvetvia, ktoré má nárok na kompenzačné opatrenia podľa článku 10a ods. 6 smernice 2003/87/ES? Ako mieni Komisia zabezpečiť, aby uvedené kompenzačné opatrenia boli úmerné vynaloženým nákladom?</PARA></CONTENT></QUEST>