<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0127">O-0127/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="96891">Paolo De Castro</PERSON> v mene <COMMITTEE COMMID="2870">Výboru pre poľnohospodárstvo a rozvoj vidieka</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0127">Vec: Revízia rozpočtu 2009 - 2010</OBJECT><CONTENT><PARA>Výbor pre poľnohospodárstvo a rozvoj vidieka bol informovaný o návrhu oznámenia Európskej komisie s názvom Reformná agenda pre globálnu Európu – Reformujeme rozpočet, meníme Európu.</PARA><PARA>Potvrdzuje Komisia formuláciu z tohto oznámenia, kde sa v kapitole 4.3 (Pozemské a morské zdroje) uvádza, že budúca reforma CAP musí dať podnet na ďalšie výrazné zníženie celkového podielu rozpočtu EÚ určeného pre poľnohospodárstvo a uvoľniť výdavky na nové priority (s. 17)? </PARA><PARA>Podporuje Komisia myšlienku z tohto dokumentu, že na členské štáty by sa mohla preniesť väčšia zodpovednosť za súčasné výdavky CAP, alebo priama pomoc by sa mohla spolufinancovať vnútroštátnymi príspevkami (s. 19)?</PARA><PARA>Pri téme „nové výzvy“ (s. 18) sa v návrhu oznámenia uvádza, že poľnohospodárstvo musí urobiť viac na zmiernenie zmeny klímy, pričom konkurencieschopnosť a životaschopnosť sa musí zachovať. Inovácia a spoločný výskum v oblasti technológie poľnohospodárskej výroby, potenciálu zmiernenia zmeny klímy a nových patogénov a chorôb sú v tomto smere kľúčovými faktormi. Európske poľnohospodárstvo bude musieť prispieť k zníženiu emisií skleníkových plynov a k rozvoju využívania pôdy ako zásobárne uhlíka. Bude musieť splniť aj očakávania európskej spoločnosti a pomáhať pri ochrane kvality potravín, biodiverzity, vodných zdrojov a dobrých životných podmienok zvierat.</PARA><PARA>Uvedomuje si Komisia, že na splnenie takýchto úloh bude potrebné značné investovanie do poľnohospodárstva, čo je v rozpore s cieľom výrazne znížiť rozpočet?</PARA></CONTENT></QUEST>