<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0151">O-0151/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="1930">Horst Schnellhardt</PERSON>, v mene skupiny <GRPOL GRPOLID="2948">PPE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0151">Vec: Skúsenosti s vykonávaním nariadení Európskeho parlamentu a Rady (ES) č. 852/2004, (ES) č. 853/2004 a (ES) č. 854/2004 o hygiene</OBJECT><CONTENT><PARA>28. Júla 2009 uverejnila Komisia oznámenie o stave vykonávania takzvaného hygienického balíka. V oznámení sa všeobecne dospieva k záveru, že sa neobjavili žiadne vážnejšie problémy. Správa však napriek tomu niekoľkokrát odkazuje na problémy s vykonávaním hygienického balíka. Tieto problémy a následné predĺženie prechodných období si žiada niekoľko otázok.</PARA><PARA>Pýtam sa Komisie tieto otázky:</PARA><PARA>1. Počas fázy zavádzania v rokoch 2006 – 2009 sa v mnohých krajinách vyskytli problémy pri schvaľovaní malých a stredných podnikov. Ako hodnotí Komisia tento výsledok a koľko malých a stredných podnikov nebolo schválených (prosím uviesť podľa jednotlivých štátov)?</PARA><PARA>2. Nariadenia (ES) č. 852/2004<FNREF FNIDREF="FN1"/>, (ES) č. 853/2004<FNREF FNIDREF="FN2"/> a (ES) č. 854/2004<FNREF FNIDREF="FN3"/> umožňujú vysokú flexibilitu najmä pri uplatňovaní kritérií HACCP. Aké opatrenia boli prijaté na to, aby bola pri uplatňovaní tejto flexibility zabezpečená právna istota pre miestne úradné orgány? Konkrétne by mal existovať súlad miestnych úradných orgánov a Európskeho veterinárneho úradu v Dubline.</PARA><PARA>3. Informácia o potravinovom reťazci je v nariadeniach ustanovená veľmi prísne. Súhlasí Komisia s názorom, že by sa mala zmierniť prostredníctvom zmeny a doplnenia nariadení?</PARA><PARA>4. Považuje Komisia za nutné, aby boli úradné kontroly bitúnkov ustanovené v nariadeniach (ES) č. 853/2004 a (ES) č. 854/2004 preverené z hľadiska účinnosti pri zlepšovaní potravinovej bezpečnosti?</PARA><PARA>5. V nariadení (ES) 882/2004<FNREF FNIDREF="FN4"/> sa žiada akreditácia laboratórií. Súhlasí Komisia s názorom, že európske normy požadované v článku 12 ods. 2 vyžadujú vysoké investície obcí a preto by sa malo preveriť, či by sa akreditácia mala viac podmieniť odbornosťou, ktorá sa overuje nepravidelnými kontrolami, než stavebnými opatreniami vyžadujúcimi vysoké investície?</PARA><FN FNID="FN1">  Ú. v. EÚ L 139, 30.4.2004, s. 1.</FN><FN FNID="FN2">  Ú. v. EÚ L 139, 30.4.2004, s. 55.</FN><FN FNID="FN3">  Ú. v. EÚ L 139, 30.4.2004, s. 206.</FN><FN FNID="FN4">  Ú. v. EÚ L 165, 30.4.2004, s. 1.</FN></CONTENT></QUEST>