<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0142">O-0142/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="33570">Sharon Bowles</PERSON>, <PERSON ID="96670">Louis Michel</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ0142">Vec: Vykazovanie spoločností kótovaných v EÚ podľa jednotlivých krajín</OBJECT><CONTENT><PARA>Zákonom Dodda-Franka o reforme Wall Street a ochrane spotrebiteľov (<I>Dodd-Frank Wall Street reform and Consumer Protection Act</I>), vydaným v USA, boli nedávno dôkladne reformované pravidlá týkajúce sa poskytovania finančných služieb. Podľa týchto pravidiel sa od spoločností kótovaných na newyorskej burze NYSE vyžaduje, aby zverejňovali určité informácie. Napríklad ropné, plynárenské a ťažobné spoločnosti registrované u Komisie pre cenné papiere a burzu (Securities and Exchange Commission – SEC) musia zverejňovať svoje zisky aj platby. Toto zverejňovanie informácií bude odrádzať od korupcie a nezákonných tokov kapitálu, ktoré zapríčinili prehĺbenie chudoby a vyvolali konflikty v rôznych krajinách bohatých na zdroje. V rámci Európskej únie by sa pozmeňujúcim a doplňujúcim návrhom k smernici o transparentnosti (2004/109/ES<FNREF FNIDREF="FN1"/>), v ktorom sa požaduje vykazovanie podľa jednotlivých krajín, mohlo toto opatrenie rozšíriť na spoločnosti, ktoré sú kótované na európskych burzách.</PARA><PARA>Komisia vo svojom oznámení z 21. apríla 2010 konštatuje narastajúci záujem o vykazovanie podľa jednotlivých krajín, čo by napomohlo v boji proti korupcii a nezákonným tokom kapitálu. Následne sa vo svojom vyhlásení z 22. septembra 2010 zaviazala, že vyhodnotí uskutočniteľnosť požiadavky, aby určití emitenti akcií, ktorých cenné papiere sú prijaté na obchodovanie na regulovanom trhu a ktorí zostavujú konsolidované účtovné závierky, zverejňovali vo svojich výročných finančných správach kľúčové finančné informácie týkajúce sa ich činnosti v tretích krajinách.</PARA><PARA>Aké ďalšie konkrétne kroky mieni Komisia podniknúť? Ako Komisie vysvetľuje oneskorenie pri prijímaní právnych predpisov v tejto oblasti v porovnaní s USA? Naliehala Komisia dostatočne na Radu pre medzinárodné účtovné štandardy (IASB), aby prijala štandardy vykazovania podľa jednotlivých krajín?</PARA><PARA>Zákon Dodda-Franka bude okrem toho požadovať od spoločností, ktorých výrobky obsahujú kasiterit (cínová ruda), kolumbit, wolframit alebo zlato, aby Komisii pre cenné papiere a burzu oznamovali, či tieto minerály získavajú z Konžskej demokratickej republiky alebo zo susedných krajín. Spoločnosti musia uviesť podrobné informácie o opatreniach, ktoré prijali, aby sa vyhli získavaniu týchto minerálov od konžských ozbrojených skupín, ktoré zodpovedajú za masakry a ďalšie brutálne činy. Tento zákon takisto vyžaduje, aby všetky zverejnené informácie boli predmetom nezávislého auditu. Napriek tomu, že Európa prevzala od roku 2008 vedúcu úlohu v koordinácii medzinárodnej pracovnej skupiny, ktorej cieľom je zastaviť financovanie konžského konfliktu prostredníctvom nezákonnej ťažby minerálnych zdrojov, doposiaľ podobné právne predpisy nepredložila.</PARA><PARA>Prečo sa Komisia nezapojila takýmto spôsobom hneď po prepuknutí krízy? Aké opatrenia prijme Komisia, aby opäť prevzala iniciatívu v tejto kľúčovej oblasti? Akú konkrétnu formu budú mať tieto opatrenia?</PARA><FN FNID="FN1">  Ú. v. EÚ L 390, 31.12.2004, s. 38.</FN></CONTENT></QUEST>