<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000282">O-000282/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28243">Jorgo Chatzimarkakis</PERSON>, <PERSON ID="2155">Sir Graham Watson</PERSON>, <PERSON ID="97076">Corinne Lepage</PERSON>, <PERSON ID="34249">Filiz Hakaeva Hyusmenova</PERSON>, <PERSON ID="96683">Carl Haglund</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000282">Vec: Európska akvakultúra</OBJECT><CONTENT><PARA>Povolený výlov európskych zásob rýb sa prekračuje až o 90 %, spotreba rýb v Európe teda závisí najmä od dovozu z tretích štátov a od dohôd v oblasti rybolovu s týmito štátmi. Jedným z významných riešení je rozmach akvakultúry v Európskej únii aj mimo nej. V súčasnosti pochádza takmer jedna z piatich rýb, ktoré sa v Európe skonzumujú, z akvakultúry.</PARA><PARA>Komisia vo svojom návrhu na reformu Spoločnej politiky rybného hospodárstva (SPRH) z 13. júla 2011 poukazuje na nedostatočný rozvoj akvakultúry v Únii ako na jednu z hlavných problémov súčasnej SPRH a nazdáva sa, že akvakultúra dokáže prispieť k potravinovej bezpečnosti a zamestnanosti. V rovnakom návrhu sa Komisia napriek tomu nezmieňuje o potrebe kvalitatívnych kritérií, pokiaľ ide o akvakultúru.</PARA><PARA>1. Keďže panuje všeobecná zhoda, čo sa týka významu akvakultúry, zabezpečí Komisia dostatočné a ľahko prístupné zdroje umožňujúce rozvoj trvalo udržateľnej akvakultúry?</PARA><PARA>2. Ak vezmeme do úvahy, že</PARA><PARA> – pokiaľ ide o akvakultúru, spoločnú právomoc vykonávajú členské štáty aj EÚ a že </PARA><PARA> – nezáväzné strategické usmernenia Únie budú tvoriť základ viacročných národných strategických plánov,</PARA><PARA> ako možno v celej Únii zaistiť všeobecné kvalitatívne kritériá, ktoré zohľadňujú sociálne a ekologické dôsledky, ako je napríklad znečistenie spodnej vody? Ako Komisia zabezpečí, že členské štáty budú spĺňať normy Únie?</PARA><PARA>3. Akým spôsobom bude Európskemu parlamentu, ktorý privítal vytvorenie poradnej rady pre akvakultúru, umožnené ovplyvňovať tento proces?</PARA><PARA>4. Väčšina rýb chovaných v akvakultúre patrí k mäsožravým druhom. Aké opatrenia by bolo možné prijať, aby sa zaručilo, že budú náležite kŕmené a že ich chov nebude mať negatívne účinky na voľne žijúce ryby, najmä pokiaľ ide o ich reprodukčné návyky? Je si Komisia vedomá toho, že mäsožravé ryby sú čoraz viac vykrmované kultúrnymi rastlinami, ktoré v prirodzenej potrave nepoznajú? Dokáže Komisia predvídať zdravotné riziká, ktoré z toho vyplývajú pre ryby a/alebo pre spotrebiteľa?</PARA><PARA>5. Ryby z akvakultúry sa dovážajú aj zo štátov, ktoré nie vždy, alebo nie účinne, uplatňujú európske normy, teda ekologické normy či zásady dobrých životných podmienok zvierat. Aké opatrenia sa prijmú na ubezpečenie európskych spotrebiteľov, že ryby, ktoré budú konzumovať, boli chované v prijateľných podmienkach?</PARA></CONTENT></QUEST>