<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000084">O-000084/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96817">Erminia Mazzoni</PERSON><BRK/>v mene <COMMITTEE COMMID="2878">Výboru pre petície</COMMITTEE></TI-AUTHOR></TI><OBJECT OBJID="OBJ000084">Vec: Uplatňovanie smernice o EIA v Rakúsku (Petícia 0672/2007)</OBJECT><CONTENT><PARA>Rakúska organizácia na ochranu prírody (Alpenschutzverband) predložila Európskemu parlamentu v roku 2007 petíciu týkajúcu sa plánovanej výstavby štyroch nových lyžiarskych vlekov v lyžiarskom stredisku Damüls v rakúskej spolkovej zemi Vorarlbersko bez toho, aby bolo vykonané posudzovanie vplyvov na životné prostredie. Podľa predkladateľov petície bolo poskytnutie údajov týkajúcich sa dotknutých oblastí neúplné s cieľom vyhnúť sa posudzovaniu vplyvov na životné prostredie v zmysle smernice 85/337/EHS. Predkladatelia petície tvrdili, že projekt by mal katastrofálny vplyv na spoločenstvá voľne žijúceho vtáctva a cicavcov a dôležité biotopy v oblasti.</PARA><PARA>Okrem toho vyjadrili názor, že projekt bol úmyselne rozdelený na menšie projekty, že jednotlivé časti projektov sa mali realizovať v rôznych obdobiach a že bol zmenšený rozsah častí projektov, aby rozsah výstavby nepresahoval vtedy platnú úroveň (20 hektárov). Podľa ich tvrdení mal výpočet zahŕňať celú dotknutú plochu a nie len časti, na ktorých sa mala skutočne vykonávať práca, a časti, ktorých sa dotkla úprava terénu.</PARA><PARA>Výbor pre petície uskutočnil vyšetrovaciu misiu v oblasti Mellau/Damüls a schválil správu o tejto misii.</PARA><PARA>Domnieva sa Komisia, že súčasná smernica o posudzovaní vplyvov určitých verejných a súkromných projektov na životné prostredie obsahuje dostatočne prísne a primerané požiadavky na to, aby sa zabránilo členeniu či rozdeľovaniu projektov, pokiaľ ide o čas ich realizácie, zákonom stanovený typ stavby (ako sa uvádza v petícii 0181/2009) a umiestnenie?</PARA><PARA>Ak áno, domnieva sa, že vykonávanie tejto smernice Rakúskom je v plnom súlade s príslušnými normami, ktoré sú v nej stanovené?</PARA><PARA>Je podľa názoru Komisie prijateľné, aby sa do výpočtov v rámci posudzovania vplyvov na životné prostredie zahrnuli len plochy, na ktorých budú skutočne prebiehať práce?</PARA><PARA>Je podľa názoru Komisie prijateľné, aby sa z výpočtov v rámci posudzovania vplyvov na životné prostredie vylúčili zjazdovky a plochy, na ktorých nebudú prebiehať práce, ale ktoré sú napriek tomu súčasťou projektu?</PARA><PARA>Domnieva sa Komisia, že v prípade projektu v oblasti Mellau/Damüls bola v plnej miere splnená požiadavka, aby sa zohľadnil kumulatívny a celkový vplyv projektu?</PARA><PARA>Môže Komisia informovať o súčasnom stave revízie smernice o posudzovaní vplyvov na životné prostredie a či sa pri jej revízii zohľadnia uvedené aspekty?</PARA></CONTENT></QUEST>