<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000133">O-000133/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="4262">Jo Leinen</PERSON>, <PERSON ID="97076">Corinne Lepage</PERSON>, <PERSON ID="96940">Gerben-Jan Gerbrandy</PERSON><BRK/>v mene <COMMITTEE COMMID="2865">Výboru pre životné prostredie, verejné zdravie a bezpečnosť potravín</COMMITTEE></TI-AUTHOR></TI><OBJECT OBJID="OBJ000133">Vec: Dotácie EÚ pre znečisťujúce a neudržateľné postupy</OBJECT><CONTENT><PARA>Dotácie EÚ v oblasti poľnohospodárstva, politiky súdržnosti, dopravy, energetiky a rybného hospodárstva majú neúmyselný škodlivý vplyv na životné prostredie. Viacero štúdií vykonaných v nedávnych rokoch skúmalo dotácie so škodlivým vplyvom na životné prostredie. Vychádzajúc z definície OECD platí, že: ak všetky ostatné ukazovatele ostanú nezmenené, [pre životné prostredie škodlivá] dotácia zvyšuje úrovne výstupu/využitia prírodného zdroja, a preto prispieva k zvýšenej tvorbe odpadu, väčšej miere znečistenia a s nimi súvisiacemu využívaniu prírody.</PARA><PARA>Vo februári 2011 uverejnená štúdia, ktorú si nechal vypracovať Výbor EP pre životné prostredie, verejné zdravie a bezpečnosť potravín, zdôraznila, že kľúčové rozpočtové položky vo viacerých odvetvových politikách EÚ majú škodlivý vplyv na životné prostredie. Táto štúdia navrhuje, aby inštitúcie EÚ dôkladne posúdili priamy a nepriamy vplyv súčasného rámca EÚ pre dotácie a pristúpili k jeho reforme.</PARA><PARA>V záveroch Rady z 20. decembra 2010 Rada zopakovala svoje dlhodobú výzvu určenú Komisii, aby predložila plán odstránenia dotácií, ktoré majú výrazný negatívny vplyv na životné prostredie, aby tak od roku 2011 umožnila sledovať pokrok a pravidelne o ňom podávať ďalšie správy, a to s prihliadnutím na stratégiu Európa 2020.</PARA><PARA>Prostredníctvom reformy politiky rybného hospodárstva a v rámci preskúmania stavu SPP Komisia podnikla prvé kroky na odstránenie tohto typu dotácií. Treba však stále vykonať veľa práce, aby sa dosiahol udržateľnejší rozpočet EÚ a zvýšila sa koherencia politík EÚ.</PARA><PARA>Komisia navyše neposkytla podrobný plán kontroly každej položky rozpočtu EÚ, aby bolo možné posúdiť prípadný negatívny vplyv na životné prostredie a navrhnúť reformu štruktúry rozpočtu.</PARA><PARA>– Aký je súčasný stav prác Komisie, čo sa týka vykonania rozsiahlej analýzy nástroja na zreformovanie dotácií škodlivých pre životné prostredie v rámci najdôležitejších rozpočtových hláv?</PARA><PARA>– Kedy Komisia plánuje poskytnúť jasné a opodstatnené návrhy na odstránenie neudržateľných prvkov z rozpočtu EÚ?</PARA></CONTENT></QUEST>