<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000162">O-000162/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="4385">Hélène Flautre</PERSON>, <PERSON ID="96662">Franziska Katharina Brantner</PERSON>, <PERSON ID="96732">Malika Benarab-Attou</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000162">Vec: Únia a jej podpora procesu demokratických premien v Tunisku</OBJECT><CONTENT><PARA>Od 14. januára 2011 prejavila Európska únia opakovane ochotu zúčastniť sa na procese demokratizácie v Tunisku prostredníctvom pomoci v oblasti sociálno–ekonomického rozvoja, ako aj humanitárnej pomoci, ktorá je nevyhnutná pri prijímaní státisícov utečencov, ktorí prišli do Tuniska po povstaní a bojoch v Líbyi.</PARA><PARA>Útvary ESVČ 15. júna 2011 informovali Podvýbor Európskeho parlamentu pre ľudské práva o 6000 osobách, ktoré sa nachádzajú v táboroch, a o prísľube presídliť 780 utečencov. Ktoré členské štáty sa zaviazali prijať utečencov a v akej miere? Koľko prípadov presídlenia sa doposiaľ uskutočnilo? Ako napredujú diskusie s Radou a členskými štátmi s cieľom umožniť väčšiu mieru solidarity voči utečencom unikajúcim pred líbyjským konfliktom, v ktorom je zapojených viacero členských štátov? Aké finančné programy boli aktivované a aké sumy boli uvoľnené na podporu snáh Tuniska v politike prijímania utečencov? </PARA><PARA>Európska únia ďalej vyhlásila, že okrem humanitárnej pomoci  uvoľní pomoc na boj proti hospodárskej a sociálnej kríze zapríčinenej najmä poklesom príjmov z cestovného ruchu a poklesom obchodovania s Líbyou. Útvary ESVČ potvrdili Podvýboru Európskeho parlamentu pre ľudské práva, že finančné nástroje, ktoré sa majú využiť, už síce boli určené, ale finančné prostriedky ešte neboli uvoľnené. Aké finančné programy boli aktivované a aké sú určené sumy? Aké sú príčiny omeškania? Vzhľadom na hospodársku a sociálnu situáciu, ktorá môže ohroziť citlivý proces demokratickej premeny, je uvoľnenie hospodárskej pomoci bezpodmienečne naliehavé. Aké opatrenia plánuje Komisia prijať na urýchlenie prevodu finančných prostriedkov a v akom horizonte?</PARA></CONTENT></QUEST>