<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:sipadeXhtml="SipadeXhtml" xmlns:xhtml="http://www.w3.org/1999/xhtml"><Title>EP sa zaoberal výzvami pri stabilizácii Afganistanu</Title><Topic>Vonkajšie vzťahy</Topic><PublicationDate>2008-07-08 - 14:57</PublicationDate><Photography href="20080704PHT33487" title="Poslanci EP sa zaoberali stabilizáciou Afganistanu ©BELGA_EPA_JALIL REZAYEE" alt="Poslanci EP sa zaoberali stabilizáciou Afganistanu ©BELGA_EPA_JALIL REZAYEE" ext="jpg" width="512" height="379">Poslanci EP sa zaoberali stabilizáciou Afganistanu</Photography><Chapo>Poslanci schválili pomerom hlasov 423:74:43 nelegislatívnu správu, v ktorej sa vyjadrujú k úlohe EÚ v Afganistane a uvádzajú, že práce medzinárodného spoločenstva a rôznych inštitúcií na rekonštrukcii tejto krajiny by mali byť oveľa užšie koordinované. Okrem toho požadujú zachovanie rozlišovania medzi vojenskými a civilnými aktivitami a poukazujú na to, že Únia má v Afganistane predovšetkým reputáciu "humanitárnej organizácie", pričom podľa EP je potrebné zvýšiť aj jej politický vplyv.</Chapo><Content><xhtml:div>

<xhtml:div>Pre posilnenie politického vplyvu EÚ v Afganistane navrhujú poslanci okamžité posilnenie aktivít v oblasti civilnej rekonštrukcie spoločnosti, ako aj ochotu poskytnúť dodatočné počty vojakov do najproblematickejších oblastí krajiny.</xhtml:div>
<xhtml:div> </xhtml:div>
<xhtml:div>Parlament podporuje úsilie NATO zamerané na zlepšenie bezpečnosti a zvládnutie miestneho aj medzinárodného terorizmu, uvádza však zároveň, že bezpečnostné problémy Afganistanu sú komplexnejšie než vojna proti terorizmu a preto si podľa poslancov vyžadujú aj viac než len vojenské operácie.</xhtml:div>
<xhtml:div> </xhtml:div>
<xhtml:div>Europoslancov znepokojujú najmä dopady vojenských aktivít na humanitárnu pomoc a rozvoj krajiny a preto zdôrazňujú, že rozlišovanie medzi vojenskými a civilnými aktivitami musí zostať zachované. Poslanci v tejto súvislosti poukazujú napr. na kontraproduktívnosť operácie "Trvalá sloboda" (Enduring Freedom), ktorú začali USA s podporou Spojeného kráľovstva v októbri 2001. Pozitívny prínos vojenského tlaku na povstalcov môže mať podľa EP význam jedine vtedy, ak bude sprevádzaný aj posilnením politického procesu, prostredníctvom ktorého sa afganské orgány dostanú do styku so všetkými segmentmi obyvateľstva uznávajúcimi ústavu a prijmú ich k zloženiu zbraní.</xhtml:div>
<xhtml:div> </xhtml:div>
<xhtml:div>Za absolútne kľúčové považuje správa zdolanie "kultúry násilia" v afganskej spoločnosti a poskytnutie medzinárodnej finančnej pomoci lokálnym projektom zameraným na zmierenie. Za rovnako nevyhnutú označili poslanci aj slobodu médií, v súvislosti s čím vyjadrili znepokojenie nad útokmi na žurnalistov a požiadali v uznesení afganské úrady, aby ich prešetrili.</xhtml:div>
<xhtml:div> </xhtml:div>
<xhtml:div>V neposlednom rade pojednáva správa EP aj o policajnej misii EÚ známej pod skratkou EUPOL, pričom poukazuje na veľkú dôležitosť jedného z jej cieľov, ktorým je „monitorovať, radiť a školiť zamestnancov afganského ministerstva vnútra, regiónov a provincií“. V tomto kontexte EP kritizuje členské krajiny, že do spomínanej misie neposkytli dostatok personálu a žiada Radu, aby túto situáciu urýchlene preskúmala.</xhtml:div>
<xhtml:div> </xhtml:div>
<xhtml:div>Počas rozpravy o tejto problematike požiadal spravodajca André <xhtml:strong>BRIE</xhtml:strong> o vyškrtnutie svojho mena z predloženej správy. Vyjadril tým nespokojnosť s tým, že nedokázal presvedčiť dostatočný počet poslaneckých kolegov o tom, že vojenské riešenia nie sú pre zlepšenie situácie v Afganistane postačujúce.</xhtml:div>
<xhtml:div align="center"> </xhtml:div>
<xhtml:div><xhtml:strong>Rozprava (8. 7. 2008):</xhtml:strong></xhtml:div>
<xhtml:div> </xhtml:div>
<xhtml:div> </xhtml:div>
<xhtml:div>V rámci rozpravy o Afganistane vystúpil europoslanec Miroslav<xhtml:strong> MIKOLÁŠIK</xhtml:strong> (EPP-ED, SK), ktorý poukázal na to, že v tejto krajine sa prudko zvyšuje výskyt teroristických činov a násilných vzbúr. Medzinárodné spoločenstvo podľa jeho slov nemôže tolerovať teroristické organizácie financované z obchodu s drogami a ustupovať im, keďže ich hlavným cieľom je podľa neho zasievať rozpory medzi spojencami v rámci NATO, čím chcú vzbudiť dojem, že je nemožné priniesť Afganistanu mier. </xhtml:div>
<xhtml:div> </xhtml:div>
<xhtml:div>"Tým ohrozujú nielen bezpečnosť regiónu, ale aj celého sveta. Európska bezpečnostná politika voči Afganistanu by preto mala byť dynamickejšia, operatívnejšia a mala by zahŕňať konkrétne krátkodobé a dlhodobé opatrenia smerujúce k rekonštrukcii afganskej spoločnosti, inštitúcií a právneho štátu", zdôraznil. V závere svojho vystúpenia vyslovil presvedčenie, že Európske spoločenstvo by malo aj naďalej podporovať opatrenia, v ktorých už krajina dosiahla pokrok, a to hlavne v oblastiach zabezpečovania základných potrieb obyvateľstva a zdravotnej starostlivosti.</xhtml:div>

</xhtml:div></Content><REF text-before="reference_abbr"><ns1:ID>20080707IPR33587</ns1:ID></REF><Knowmore text-before="more"><Link href="/activities/plenary/ta.do?language=SK" title="Vyhľadávač najaktuálnejších prijatých textov">Konečné znenie prijatého textu nájdete po jeho publikovaní prostredníctvom vyhľadávača tu</Link></Knowmore></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>PHOTO</ORIGIN>
<URL>20080704PHT33487.jpg</URL>
</LINK>
<LINK>
<LANGUAGE>SK</LANGUAGE>
<RANK>2</RANK>
<ORIGIN>LINK</ORIGIN>
<URL>/activities/plenary/ta.do?language=SK</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>