<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0058">O-0058/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: Baroness <PERSON ID="4529">Sarah Ludford</PERSON>, <PERSON ID="39713">Renate Weber</PERSON>, <PERSON ID="28266">Sophia in 't Veld</PERSON>, <PERSON ID="96692">Leonidas Donskis</PERSON>, <PERSON ID="4398">Gianni Vattimo</PERSON>, <PERSON ID="96677">Cecilia Wikström</PERSON>, <PERSON ID="97019">Ivo Vajgl</PERSON>, <PERSON ID="23691">Jelko Kacin</PERSON>, <PERSON ID="28208">Nathalie Griesbeck</PERSON>, <PERSON ID="97203">Ramon Tremosa i Balcells</PERSON>, <PERSON ID="97086">Sonia Alfano</PERSON>, <PERSON ID="840">Charles Goerens</PERSON>, <PERSON ID="4274">Olle Schmidt</PERSON>, <PERSON ID="28176">Jeanine Hennis-Plasschaert</PERSON>, <PERSON ID="28246">Alexander Alvaro</PERSON>, <PERSON ID="96670">Louis Michel</PERSON>, <PERSON ID="97230">Kristiina Ojuland</PERSON>, <PERSON ID="4253">Frédérique Ries</PERSON>, <PERSON ID="96945">Marietje Schaake</PERSON>, <PERSON ID="96872">Nadja Hirsch</PERSON>, <PERSON ID="96874">Alexandra Thein</PERSON>, <PERSON ID="34234">Antonyia Parvanova</PERSON>, <PERSON ID="97229">Niccolò Rinaldi</PERSON>, <PERSON ID="28314">Anneli Jäätteenmäki</PERSON> a <PERSON ID="97129">Luigi de Magistris</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0058">Vec: Nedávne vyhlásenia vedúcich katolíckych predstaviteľov týkajúce sa pedofílie</OBJECT><CONTENT><PARA>Európska únia a jej členské štáty prikladajú mimoriadnu dôležitosť ochrane detí pred zneužívaním a násilím, najmä pred aktmi pedofílie. Komisia nedávno vydala návrh smernice Európskeho parlamentu a Rady o boji proti sexuálnemu zneužívaniu a sexuálnemu vykorisťovaniu detí a proti detskej pornografii (KOM(2010)0094 – 2010/0064(COD)), ktorý vychádza z existujúceho rámcového rozhodnutia 2004/68/SVV<FNREF FNIDREF="FN1"/> na tú istú tému. V tomto kontexte došlo k ohláseniu veľkého množstva aktov pedofílie spáchaných kňazmi obeťami na celom svete, čo viedlo k odstúpeniu viacerých vysokých predstaviteľov katolíckej cirkvi a prípadom trestného vyšetrovania v mnohých štátoch, zatiaľ čo boli zverejnené tvrdenia o spolupáchateľstve a utajovaní zo strany Vatikánu, ktorými sa treba naďalej zaoberať a objasniť ich. Medzitým sa kardinál Bertone, štátny sekretár Svätej stolice, vyjadril, že „existuje súvislosť medzi homosexualitou a pedofíliou“<FNREF FNIDREF="FN2"/>, pričom jeden predstaviteľ cirkvi prirovnal kritiku pápeža k antisemitizmu<FNREF FNIDREF="FN3"/> a ďalší zľahčovali závažnosť udalostí<FNREF FNIDREF="FN4"/>.</PARA><PARA>Vyjadrí Komisia jednoznačné odsúdenie prípadov pedofílie a týchto poburujúcich vyhlásení vedúcich predstaviteľov cirkvi, ktorí na jednej strane nesprávne kladú súvis medzi homosexualitu a pedofíliu a na druhej strane prirovnávajú zverejnené tvrdenia k antisemitizmu? Vyjadrí svoje znepokojenie bezodkladne a oficiálnou cestou úradom Svätej stolice a upozorní na túto záležitosť v rámci stretnutia na vysokej úrovni s vedúcimi náboženskými predstaviteľmi, ktoré sa koná v máji? Prijme iniciatívy s cieľom zabezpečiť, aby zločiny pedofílie vrátane tých, ktoré spáchali kňazi, boli predmetom súdneho konania a aby práva obetí boli chránené pred akýmkoľvek utajovaním alebo každou inou prekážkou v súvislosti s akýmkoľvek osobitným postavením zapojených osôb?</PARA><FN FNID="FN1">  Ú. v. EÚ L 13, 20.1.2004, s. 44.</FN><FN FNID="FN2">  Vyhlásenie kardinála Bertoneho v španielčine: http://www.dailymotion.com/video/xcxxr5_le-dichiarazioni-del-cardinale-bert_news.</FN><FN FNID="FN3">  Monsignor Giacomo Babini, emeritný biskup, vyhlásil, že podľa jeho názoru je za kritikou pápeža „sionistický útok“; otec Raniero Cantalamessa, pápežský kazateľ, prirovnal útoky na pápeža v súvislosti s utajovaním prípadov pedofílie vo svojej úvahe na Veľký piatok pred pápežom Benediktom vo Vatikáne k „hanebnejším aspektom antisemitizmu“.</FN><FN FNID="FN4">  Vyhlásenie kardinála Franca Rodeho, http://www.vecernji.hr/vijesti/hajkom-pedofilskim-aferama-katolicku-crkvu-zele-unistiti-clanak-120926.</FN></CONTENT></QUEST>