<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2008-0121">O-0121/08</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladá: <PERSON ID="28340">Patrizia Toia</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0121">Vec: Európsky priestor slobody, bezpečnosti a spravodlivosti, vzájomné uznávanie súdnych rozhodnutí v trestných veciach a nedávne zamietnutie vydania teroristky do Talianska zo strany Francúzska</OBJECT><CONTENT><PARA>Francúzska vláda 13. októbra 2008 rozhodla o zrušení rozhodnutia odvolacieho súdu vo Versailles a o zamietnutí vydania teroristky Mariny Petrellovej do Talianska. Petrellová je usvedčená z vraždy, pokusu o vraždu, pokusu o únos a iných zločinov. Francúzska vláda sa odvolala na ustanovenie, ktoré navrhla začleniť do Európskeho dohovoru o vydávaní osôb z roku 1957 a ktoré sa týka veku a zdravotného stavu žiadanej osoby, a to bez ohľadu na skutočnosť, že taliansky právny poriadok stanovuje záruky pre odsúdené osoby, ktorých zdravotný stav alebo vek nie je zlučiteľný s výkonom trestu, medzi ktoré patrí aj odklad trestu.</PARA><PARA>Súhlasí Rada, že: <BRK/></PARA><PARA><LIST TYPE="UL"><ITEM>  zamietnutie vydania osôb odsúdených za teroristické činy vrátane vraždy   motivovanej terorizmom vyvoláva otázky o pôsobnosti zásady vzájomného   uznávania v trestných veciach, ktorá je jedným zo základných pilierov   priestoru slobody, bezpečnosti a spravodlivosti v EÚ? <BRK/></ITEM></LIST></PARA><PARA><LIST TYPE="UL"><ITEM>  s ohľadom na to, že od roku 1957 sa EÚ postupne vyvíjala na priestor   slobody, bezpečnosti a spravodlivosti založený na zásade vzájomného uznávania   a spoločných normách v oblasti ľudských práv by členské štáty EÚ mali   uplatňovať článok 26 dohovoru z roku 1957, keďže zmluvným štátom prikazuje,   aby čo najskôr stiahli výhrady? <BRK/></ITEM></LIST></PARA><PARA><LIST TYPE="UL"><ITEM>  na úrovni EÚ by mali byť prijaté iniciatívy s cieľom zabezpečiť plné   uplatňovanie a objasnenie zásady vzájomného uznávania v trestných veciach   a zároveň by mali byť stanovené spoločné procedurálne záruky pre podozrivých   a obhajcov v trestnom konaní a zabezpečené dodržiavanie ľudských práv? <BRK/>   <BRK/></ITEM></LIST></PARA></CONTENT></QUEST>