<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000332">O-000332/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="1055">Godelieve Quisthoudt-Rowohl</PERSON>, <PERSON ID="28223">Andreas Schwab</PERSON>, <PERSON ID="28219">Daniel Caspary</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000332">Vec: Modernizácia Colného kódexu a zavedenie zoznamu nepreferenčných pravidiel pôvodu</OBJECT><CONTENT><PARA>Pôvod tovaru v súčasnosti určuje zásada zakotvená v článku 24 Colného kódexu Spoločenstva (nariadenie Rady (EHS) č. 2913/92), podľa ktorej sa za krajinu pôvodu tovaru, na ktorého výrobe sa podieľali viaceré krajiny, považuje krajina, v ktorej sa ako v poslednej uskutočnilo jeho podstatné a hospodársky odôvodnené spracovanie alebo opracovanie v podniku vybavenom na tento účel, ktorého výsledkom je nový výrobok, alebo ktoré predstavuje významnú výrobnú fázu.</PARA><PARA>WTO sa usiluje o harmonizáciu nepreferenčných pravidiel pôvodu tovaru. Na základe návrhu WTO a v rámci úsilia o modernizáciu Colného kódexu vypracovala Komisia rôzne záväzné pravidlá pôvodu pre nepreferenčný pôvod. Podľa Komisie povedie tento prísny zoznam pravidiel k väčšej právnej istote pri dovoze a poslúži ako jednoznačný právny základ, najmä v prípadoch antidumpingu. Pre spoločnosti by sa však postup stal v dôsledku ich zavedenia oveľa zložitejší a komplikovanejší. Zatiaľ čo predtým uvádzala pôvod tovaru vyvážajúca krajina, podľa návrhu Komisie by pôvod tovaru z tretích krajín určovala samotná EÚ.</PARA><PARA>1.  Ako bude prebiehať tento monitoring? Ako môžeme hovoriť o väčšej právnej istote pre európskych dovozcov, ak sa prípady antidumpingu dotýkajú iba 0,7 % všetkého dovozu do EÚ?</PARA><PARA>2.  V závislosti od skupín výrobkov alebo výrobkov, ktoré boli použité na ich výrobu, môžu nastať rôzne prípady, keď výrobok už nie je európskeho pôvodu. Ako plánuje Komisia riešiť problém súvisiaci s imidžom, ktorý týmto vznikne európskym výrobcom, a pokles európskej produkcie?</PARA><PARA>3.  Čo sa vývozu týka, Komisia navrhuje, aby dovozné národy mali právo uplatňovať vlastné pravidlá pôvodu. Ako by sa to malo implementovať? Aké zdroje Komisia sprístupní prevádzkovateľom, aby im pomohla pri uplatňovaní pravidiel pôvodu pre viac ako 190 krajín? Neprinesie to ešte viac byrokracie?</PARA><PARA>4.  V prípade dovozu sa vyžadujú pravidlá EÚ o pôvode, no v prípade vývozu existuje viac možností. Objasnila Komisia, či sú rôzne pravidlá pôvodu pre vývoz a dovoz zlučiteľné s právnymi predpismi EÚ a či sú v súlade s požiadavkami WTO?</PARA><PARA>5.  Je zavedenie zoznamu v súlade s cieľmi iniciatívy Small Business Act a stratégiou EÚ pre internacionalizáciu malých a stredných podnikov?</PARA></CONTENT></QUEST>