<QUEST VERSION="2"><TI><TI-INTRO>Otázka na hodinu otázok <QREF QID="H-2010-0355">H-0355/2010</QREF></TI-INTRO><TI-DEST><INST TYPE="CS">Rade</INST></TI-DEST><TI-SESSION>Schôdza: septembra I 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="96681">Vilija Blinkevičiūtė</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0355">Vec: Ľudia so zdravotným postihnutím a stratégia Európa 2020</OBJECT><CONTENT><PARA>Stratégia Európskej únie pre rast a zamestnanosť, ktorú prijala Európska rada na budúce desaťročie, má Európe pomôcť zotaviť sa z krízy a prostredníctvom podpory konkurencieschopnosti, produktivity a sociálnej súdržnosti posilniť jej úlohu na úrovni EÚ aj na medzinárodnej úrovni. Je však nesmierne poľutovaniahodné, že na ľudí so zdravotným postihnutím, ktorí v súčasnosti tvoria viac ako 12 % obyvateľstva EÚ, sa v tejto stratégii zabudlo. Ani napriek tomu, že Rada neustále požadovala, aby sa začleňovaniu ľudí so zdravotným postihnutím venovala pri riešení otázok súvisiacich so zdravotným postihnutím väčšia pozornosť, neboli v stratégii Európa 2020 stanovené žiadne konkrétne úlohy, ciele ani záväzky, ktoré by mohli byť základom pre zlepšenie života viac než 65 miliónov Európanov so zdravotným postihnutím. Takmer 78 % zdravotne postihnutých nie je začlenených do trhu práce a nemá možnosť zarábať si na živobytie. Väčšina z nich je závislá od peňažných dávok, ktoré boli, žiaľ, v dôsledku recesie takisto znížené.</PARA><PARA>Akým spôsobom hodlá Rada zaručiť zamestnanosť ľudí so zdravotným postihnutím a ich zapojenie do trhu práce za rovnocenných podmienok? Nepovažuje Rada za nevyhnutné, aby sa na budúce desaťročie prijali osobitné usmernenia týkajúce sa politiky v oblasti zdravotného postihnutia alebo osobitná stratégia s jasne stanovenými cieľmi a záväzkami?</PARA></CONTENT></QUEST>