<AQE.QER><ANSWER AID="AE-000019-12" QIDREFS=""><HEAD.A><TI3><P.WQ>Odpoveď pána Dalliho v mene Komisie</P.WQ></TI3><P.WQ><DATE.WQ DATE.DOC="">(15. februára 2012)</DATE.WQ></P.WQ></HEAD.A><CONTENTS CTNID="AC-E-000019-12"><P>V stratégii Komisie s názvom „Stratégia riešenia zdravotných problémov súvisiacich s výživou, nadváhou a obezitou v Európe“<NOTE TYPE="NUM">KOM(2007) 279</NOTE> sú vymedzené opatrenia, ktoré môže vykonať Komisia v spolupráci s členskými štátmi a príslušnými zainteresovanými stranami na riešenie problému obezity a nadváhy. Deti sú jednou z prioritných skupín. Niektoré príklady nedávnych opatrení sú uvedené v správe o vykonávaní stratégie z roku 2010<NOTE TYPE="NUM">http://ec.europa.eu/health/nutrition_physical_activity/docs/implementation_report_en.pdf</NOTE>. Jedným z iniciatív je „EU Pledge“<NOTE TYPE="NUM">http://www.eu-pledge.eu/</NOTE>, v rámci ktorej sa skupina popredných spoločností podnikajúcich v oblasti potravín a nápojov zaviazala obmedziť v celej EÚ reklamu na potraviny a nápoje, pokiaľ ide o deti do 12 rokov. Medzi ďalšie príklady patria EPODE<NOTE TYPE="NUM">http://www.epode.org</NOTE> alebo „Shape up“<NOTE TYPE="NUM">http://ec.europa.eu/eahc/phea_ami/pdbview40/printing/print_prjdet.cfm?prjno=2005316</NOTE>, prístupy založené na partnerskom princípe, spolufinancované v rámci programu v oblasti zdravia, ktoré podporujú vyvážené stravovanie a telesný pohyb tak v prípade detí, ako aj dospievajúcich, a zahŕňajú občiansku spoločnosť pod vedením miestnych a/alebo školských subjektov.</P><P>Komisia takisto zahrnula opatrenia do pracovného plánu v rámci programu v oblasti zdravia na rok 2012 s cieľom podporiť projekt<NOTE TYPE="NUM">http://ec.europa.eu/health/programme/docs/wp2012_sk.pdf</NOTE>, ktorý by rozvíjal inovačné činnosti v školách zamerané na predchádzanie nadváhe a obezite u detí a dospievajúcich.</P></CONTENTS></ANSWER></AQE.QER>