<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000004">O-000004/2012</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96902">Maria do Céu Patrão Neves</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR><TI-AUTHOR><PERSON ID="96790">Marek Józef Gróbarczyk</PERSON><BRK/>v mene skupiny <GRPOL GRPOLID="2969">ECR</GRPOL></TI-AUTHOR><TI-AUTHOR><PERSON ID="93624">Ulrike Rodust</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000004">Vec: Prínos spoločnej politiky v oblasti rybného hospodárstva k vytváraniu verejných statkov</OBJECT><CONTENT><PARA>K trom hlavným činnostiam sektora rybolovu patrí produkcia, spracovanie rýb a obchodovanie s nimi. Okrem hlavného cieľa, ktorým je dodávanie kvalitných bielkovín na trh, sektor rybolovu v súčasnosti zohráva širšiu úlohu s prínosom v sociálnej, hospodárskej a kultúrnej oblasti.</PARA><PARA>Okrem lovu rýb a s ním spojených činností sa v rámci rybárskeho priemyslu vytvorili rôzne odvetvia, ako je „pescaturismo“(rekreačné rybárstvo), ktoré podporuje pobrežný cestovný ruch, a tým rozširuje sféru vplyvu rybolovu na sociálno-kultúrnu identitu pobrežných komunít. Podporuje tiež akvakultúru, ktorá prispieva k opätovnému zarybňovaniu morí a riek alebo k výrobe kvalitných potravinových výrobkov schopných zásobovať európsky trh.</PARA><PARA>V posledných desaťročiach teda sektor rybolovu preukázal svoju mnohostrannosť a v súčasnosti zahŕňa široké spektrum činností, ktoré umožňujú priamo alebo nepriamo vytvárať pracovné miesta, podporovať sociálno-hospodársky rozvoj pobrežných zón a posilňovať kultúrne dedičstvo v týchto regiónoch. Vplyv tohto sektora na gastronómiu, folklór, muzeológiu a literatúru je nepopierateľný.</PARA><PARA>Vzhľadom na uvedené skutočnosti sektor rybolovu podporuje stratégiu Európa 2020 (Stratégia na zabezpečenie inteligentného, udržateľného a inkluzívneho rastu, KOM(2010)2020), ktorej cieľom je udržateľný rast (podpora zdrojovo efektívnejšieho, ekologickejšieho a konkurencieschopnejšieho hospodárstva) a inkluzívny rast (podpora hospodárstva s vysokou zamestnanosťou vedúcou k sociálnej a územnej súdržnosti) a je tiež v súlade s cieľmi ekologického hospodárstva Rio+20 (KOM(2011)0363).</PARA><PARA>1. Berie Komisia do úvahy túto mnohostrannú povahu sektora rybolovu a jeho podiel na vytváraní „verejných statkov“, ako aj jeho prínos v rámci stratégie 2020 a cieľov Rio+20?</PARA><PARA>2. Ako Komisia začlení pridanú hodnotu odvetvia rybolovu do rámca reformy spoločnej politiky v oblasti rybného hospodárstva?</PARA></CONTENT></QUEST>