<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000129">O-000129/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96748">Cornelis de Jong</PERSON>, <PERSON ID="37676">Søren Bo Søndergaard</PERSON>, <PERSON ID="96852">Cornelia Ernst</PERSON>, <PERSON ID="96858">Marie-Christine Vergiat</PERSON>, <PERSON ID="96821">Rui Tavares</PERSON>, <PERSON ID="28514">Kyriacos Triantaphyllides</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000129">Vec: Európsky zatýkací rozkaz</OBJECT><CONTENT><PARA>Komisia nedávno vydala svoju správu o uplatňovaní európskeho zatýkacieho rozkazu (KOM(2011)0175), v ktorej zdôraznila niekoľko pretrvávajúcich nedostatkov týkajúcich sa uplatňovania európskeho zatýkacieho rozkazu (EZR). Napríklad otázka používania EZR v prípade menej závažných trestných činov bez riadneho posúdenia toho, či je odovzdanie osoby primerané, nehľadiac na personálne a finančné náklady, ktoré sú s tým spojené (ich výška sa odhaduje na 25 000 EUR na každý postup odovzdania), a otázka neprijateľných podmienok zadržiavania osôb, ktoré môžu predstavovať ponižovanie alebo neľudské zaobchádzanie, čím sa porušuje Európsky dohovor o ľudských právach (článok 3) a Charta základných práv Európskej únie (článok 4) a vážne sa narúša dôvera v rovnaké zaobchádzanie s väzňami, na ktorom je európsky zatýkací rozkaz založený.</PARA><PARA>– Súhlasí komisia s tým, že proporcionalita by mala byť kľúčovým faktorom pri každom vydávanom EZR a že vykonávajúci štát môže odmietnuť vykonanie EZR, ak preukáže, že sa nedodržala previerka proporcionality, napríklad v prípade priestupkov podľa definície vnútroštátneho práva? Plánuje Komisia spresniť a presadzovať usmernenia týkajúce sa previerok proporcionality EZR súbežne s príručkou Rady?</PARA><PARA>– Ako chce Komisia zabezpečiť, že osoby hľadané na základe európskeho zatýkacieho rozkazu budú mať účinné právo napadnúť európsky zatýkací rozkaz vo vydávajúcom aj vykonávajúcom štáte a že rozhodnutie nevykonať európsky zatýkací rozkaz povedie k odstráneniu schengenského zápisu?</PARA><PARA>– Súhlasí Komisia s tým, že neprijateľné podmienky vo väzniciach bránia potrebnej vzájomnej dôvere v normy trestnoprávnej spravodlivosti jednotlivých krajín a súhlasí s tým, že ak sa nezlepšia podmienky vo väzniciach v Európskej únii, budú mať súdy <I>de facto</I> dôvod na blokovanie vykonávania EZR s cieľom chrániť základné práva osoby?</PARA></CONTENT></QUEST>