<QUEST VERSION="2"><TI><TI-INTRO>Otázka na hodinu otázok <QREF QID="H-2011-000184">H-000184/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-SESSION>Schôdza: mája 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000184">Vec: Účasť nadnárodnej bezpečnostnej firmy na porušovaní ľudských práv</OBJECT><CONTENT><PARA>Podľa nedávnych informácií podpísala medzinárodná bezpečnostná firma Group4 Securicor (G4S) s izraelskými orgánmi zmluvu o poskytovaní bezpečnostného zariadenia a bezpečnostných služieb vo väzeniach, v ktorých sú zadržiavaní palestínski politickí väzni v Izraeli a na západnom brehu Jordánu, ako aj na izraelských policajných veliteľstvách na Západnom brehu Jordánu. Okrem toho je preukázateľnou súčasťou zmluvy poskytovanie bezpečnostného vybavenia a bezpečnostných služieb na operácie v osadách. Firma takisto dodala zariadenie a služby týkajúce sa údržby izraelským vojenským kontrolným miestam pri múre na Západnom brehu Jordánu, ktorý bol v nezávislom odporúčaní Medzinárodného súdneho dvora z 9. júla 2004 vyhlásený za nezákonný. V dôsledku porušenia 4. ženevského dohovoru bola firma (spolu s izraelskými orgánmi) odsúdená za nedodržanie medzinárodného práva, ako aj za to, že sa podieľala na porušovaní ľudských práv a izraelskej okupácii.</PARA><PARA>Odsudzuje Rada zmluvu, ktorú podpísala spoločnosť G4S s izraelskou vládou, a jej spoluprácu s izraelskými orgánmi, vzhľadom na to, že táto firma pôsobí aj v členských štátoch EÚ a spolupracuje s inštitúciami EÚ? </PARA></CONTENT></QUEST>