<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000213">O-000213/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96860">Michèle Striffler</PERSON><BRK/>v mene <COMMITTEE COMMID="2857">Výboru pre rozvoj</COMMITTEE></TI-AUTHOR></TI><OBJECT OBJID="OBJ000213">Vec: Politika EÚ v oblasti biomasy a jej vplyv na rozvoj</OBJECT><CONTENT><PARA>V apríli 2009 Rada Európskej únie prijala smernicu, ktorou sa vytvoril spoločný rámec EÚ pre podporu využívania energie z obnoviteľných zdrojov (smernica 2009/28/ES). Cieľom tohto legislatívneho aktu je dosiahnuť do roku 2020 20 % podiel energie z obnoviteľných zdrojov energie na celkovej energetickej spotrebe v EÚ a 10 % podiel energie z obnoviteľných zdrojov na spotrebe energie v doprave v jednotlivých členských štátoch.</PARA><PARA>Napriek zámeru smernice dosiahnuť významné zvýšenie produkcie a využívania biomasy na energiu – pričom sa požaduje zdvojnásobiť jej podiel do roku 2020 – neexistuje žiadny pevný rámec, ktorý by zabezpečil udržateľnú produkciu biomasy a jej využívanie na výrobu energie. Okrem toho môže mať drevná biomasa škodlivý vplyv na lesy v rozvojových krajinách, pretože by mohla spôsobiť zmenu prirodzených lesov, mokradí atď. na plochy, na ktorých sa pestujú suroviny na výrobu biopalív.</PARA><PARA>Aké opatrenia plánuje Komisia prijať s cieľom zaručiť, aby bola biomasa používaná na výrobu energie udržateľná a zodpovedala udržateľnému obhospodarovaniu lesov v rámci EÚ, ako aj mimo nej?</PARA><PARA>Ako bude politika EÚ v oblasti biomasy napĺňať záväzky, ktoré prijala Komisia v rámci dohôd o dobrovoľnom partnerstve v oblasti vymáhateľnosti práva, správy a obchodu v lesnom hospodárstve (FLEGT), záväzky v oblasti zmeny klímy v rámci znižovania emisií z odlesňovania a degradácie lesov (REDD) a deklarácie z konferencie v Nagoji o biodiverzite v rozvojovej spolupráci? Zohľadní Komisia tieto otázky pri nadchádzajúcom preskúmaní týkajúcom sa kritérií trvalej udržateľnosti platných pre pevnú biomasu a bioplyn (ktoré sa má uskutočniť do konca roka 2011)?</PARA><PARA>Má Komisia informácie o tom, koľko biomasy na výrobu energie sa už dováža a z ktorých regiónov sa bude dovážať v blízkej budúcnosti?</PARA></CONTENT></QUEST>