<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2007-0046">O-0046/07</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="28229">Manfred Weber</PERSON>, v mene skupiny <GRPOL GRPOLID="1102">PPE-DE</GRPOL>, <PERSON ID="4313">Martine Roure</PERSON>, v mene skupiny <GRPOL GRPOLID="1103">PSE</GRPOL>, <PERSON ID="28246">Alexander Alvaro</PERSON>, v mene skupiny <GRPOL GRPOLID="1119">ALDE</GRPOL>, <PERSON ID="1073">Cristiana Muscardini</PERSON> a <PERSON ID="1941">Roberta Angelilli</PERSON>, v mene skupiny <GRPOL GRPOLID="1108">UEN</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0046">Vec: Boj proti terorizmu</OBJECT><CONTENT><PARA>EÚ prijala od 11. septembra, 11. marca a atentátov v Londýne stratégiu a akčný plán boja proti terorizmu, rámcové rozhodnutie o terorizme a rôzne iniciatívy zamerané na posilnenie koordinácie medzi členskými štátmi a medzi členskými štátmi a európskymi inštitúciami s podporou koordinátora EÚ pre boj proti terorizmu.</PARA><PARA>EP sa formálne nezúčastňoval rokovaní na medziinštitucionálnej úrovni, ale v roku 2006 zaviedla Rada politický dialóg na vysokej úrovni v rámci boja proti terorizmu medzi hlavnými inštitúciami Európskej únie, ktoré sú zaangažované v rámci boja proti terorizmu, čím zdôraznila význam demokratickej zodpovednosti.</PARA><PARA>Na administratívnej úrovni už došlo k vypracovaniu dvoch vzájomných hodnotení zo strany členských štátov v oblasti uplatňovania stratégie EÚ, zatiaľ čo Europol, Eurojust a SITCEN práve ukončili svoje vlastné vyhodnotenie hrozieb na európskej úrovni.</PARA><PARA>Teraz sa zdá, že napriek všetkým uvedeným iniciatívam, bola doteraz EÚ svedkom viacerých pokusov o teroristický útok, čo vytvára priestor pre niekoľko otázok: <BRK/></PARA><PARA>Plánuje Rada za účasti Európskeho   parlamentu a parlamentov členských štátov vypracovať celkové hodnotenie   všetkých prijatých opatrení v rámci boja proti terorizmu, ako aj vyhodnotenie   ich efektivity a úrovne ich uplatňovania členskými štátmi? Akým spôsobom   budú na ňom členské štáty zúčastnené? <BRK/></PARA><PARA>Akým spôsobom plánuje   Rada vyriešiť nedostatky uvedené v poslednej správe Europol–SITCEN o   terorizme, ako aj vyhodnotiť odpovede členských štátov v dotazníku Eurojust–u   z roku 2006 o uplatňovaní rámcového rozhodnutia o terorizme? <BRK/></PARA><PARA>Aké ďalšie opatrenia   boli prijaté, ale neboli správne implementované, kým a z akého dôvodu? <BRK/></PARA><PARA>Zameria sa teraz Rada   na implementáciu existujúcich opatrení alebo pripravuje nové návrhy? <BRK/></PARA><PARA>Akým spôsobom Rada v   tejto súvislosti vyhodnocuje vzájomnú výmenu informácií medzi členskými   štátmi a Európskou úniou? Súhlasí Rada s názorom, že je potrebná väčšia   vzájomná dôvera medzi orgánmi EÚ, národnými orgánmi činnými v trestnom   konaní a orgánmi boja proti terorizmu? Akú úlohu plánuje Rada prenechať   spravodajstvu, pod akým právnym rámcom v tejto súvislosti a aké úlohy   budú pridelené SITCEN–u ako nástroju kontroly a koordinácie vyšetrovania   terorizmu? <BRK/></PARA><PARA>Domnieva sa Rada v súvislosti   s odstúpením pána de Vriesa vo februári 2007, že úloha koordinátora   EÚ pre boj proti terorizmu má byť zachovaná a s akým mandátom? Bolo   odstúpenie zapríčinené prekrývaním sa právomocí medzi koordinátorom   EÚ pre boj proti terorizmu a SITCEN–om? <BRK/></PARA><PARA>Akým spôsobom plánuje   Rada posilniť akceptáciu protiteroristickej stratégie občanmi EÚ, transparentnosť,   ako aj demokratickú zodpovednosť a zapojenie Európskeho parlamentu?   Zabezpečí Rada dodržiavanie článku 6 Zmluvy o EÚ?  <BRK/></PARA><PARA>Čo sa týka zapojenia   tretích krajín v nadväznosti na samit Európska únia – Spojené štáty   v apríli 2007, akým spôsobom plánuje portugalské predsedníctvo rozvíjať   transatlantickú spoluprácu v boji proti terorizmu a kriminalite? Bude   táto spolupráca spojená s metódami, ktoré sú v súlade s čl. 6 ZEÚ, ako   aj predpokladaným vývojom počas budúcej medzivládnej konferencie, ako   sa takisto odporúča v uznesení Európskeho parlamentu o predpokladanom   využívaní európskych krajín CIA na účely prepravy a nezákonného zadržiavania   väzňov?</PARA></CONTENT></QUEST>