<QUEST VERSION="2"><TI><TI-INTRO>Otázka na hodinu otázok <QREF QID="H-2010-0449">H-0449/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: septembra II 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0449">Vec: Nárast úmrtnosti na rakovinu v regióne Oinofyta</OBJECT><CONTENT><PARA>Epidemiologická štúdia Aténskej univerzity, podľa ktorej sa zvýšila úmrtnosť obyvateľov samosprávnej oblasti Oinofyta na rakovinu v rokoch 1999 až 2009 v porovnaní s ostatnými obyvateľmi prefektúry Boiótia o 14 %, potvrdzuje skoršie štúdie a sťažnosti obyvateľov tohto regiónu. Dôvodom nárastu množstva rakovinových ochorení (25 % všetkých úmrtí v regióne) je skutočnosť, že v pitnej vode v oblasti Oinofyta bola už dávno zistená prítomnosť šesťmocného chrómu, ktorý viedol k zvýšenému výskytu rakovinových ochorení pečene, obličiek a močových ciest u žien a pľúc so smrteľným priebehom. Grécke vlády napriek rozsiahlym pretrvávajúcim informačným kampaniam občanov a zamestnancov neprijali žiadne potrebné opatrenia, ktorými by prinútili tamojšie priemyselné podniky skoncovať so znečisťovaním vôd v regióne a koryta rieky Asopos, zmiernili vzniknuté škody na životnom prostredí a sanovali vodstvo v tomto regióne.</PARA><PARA>Má Komisia v úmysle stanoviť prísnejšie limitné hodnoty prípustného obsahu šesťmocného chrómu v pitnej vode? Je Komisia pevne presvedčená, že prítomnosť šesťmocného chrómu vo vode je rovnako nebezpečná ako v prípade trojmocného chrómu, aj keď je vedecky dokázané, že šesťmocné zlúčeniny chrómu patria k tým najnebezpečnejším, pretože sú škodlivé pre zdravie z trojakého hľadiska – spôsobujú mutácie, rakovinové ochorenia a anomálie?</PARA></CONTENT></QUEST>