<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0010">O-0010/09</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladá: <PERSON ID="28115">Mairead McGuinness</PERSON>, v mene skupiny <GRPOL GRPOLID="1102">PPE-DE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0010">Vec: Používanie odpadových olejov obsahujúcich polychlórované bifenyly (PCB) v zariadení na recykláciu potravín v Írsku</OBJECT><CONTENT><PARA>Môže Komisia informovať Európsky parlament o súčasnom stave národných plánov na dekontamináciu a/alebo zneškodňovanie PCB (používaných ako oleje do elektronických transformátorov a od roku 1976 zakázaných v EÚ), ktoré sú členské štáty povinné oznámiť Komisii podľa článku 11 smernice 96/59/ES<FNREF FNIDREF="FN1"/>?</PARA><PARA>Aký má Komisia názor na skutočnosť, že národné plány na zneškodňovanie PCB nedokázali v praxi ochrániť krmivový a potravinový reťazec už druhý raz, po kontaminácii živočíšnych tukov v Belgicku v roku 1999 aj v roku 2008 v prípade chlebovej múky v Írsku?</PARA><PARA>Môže Komisia poskytnúť prevádzkovateľom krmovinárskych a potravinárskych podnikov záruky, že budú všetky zostávajúce zásoby PCB bezpečne zneškodnené vo všetkých 27 členských štátoch najneskôr do konca roku 2010, ako to vyžaduje článok 3 smernice 96/59/ES, a v prípade, že nie, aké opatrenia príjme Komisia, aby zabránila riziku, že zostávajúce zásoby PCB preniknú do krmivového a potravinového reťazca?</PARA><PARA>Môže Komisia predložiť správu o stave vykonávania nariadenia o hygiene krmív (ES) č. 183/2005<FNREF FNIDREF="FN2"/> v celej EÚ, a najmä klasifikácie prevádzkovateľov krmovinárskych podnikov, pokiaľ ide o úroveň rizika, ktoré predstavujú, predovšetkým po skúsenosti so zariadením na sušenie chlebovej múky, ktoré spôsobilo kontamináciu, ale ktorému udelili írske orgány štatút nízkeho rizika?</PARA><PARA>Súhlasí Komisia s názorom, že nerovnomerné vykonávanie tohto nariadenia, ktoré konštatujú správy zo služobných ciest Potravinového a veterinárneho úradu (FVO), mohlo spôsobiť nesprávnu klasifikáciu rizika tzv. spracovateľov potravinových prebytkov vykonávajúcich činnosti ako sušenie, ktoré viedli k viacerým bezpečnostným incidentom v minulosti?</PARA><FN FNID="FN1">  Ú. v. ES L 243, 24.9.1996, s. 31.</FN><FN FNID="FN2">  Ú. v. EÚ L 35, 8.2.2005, s. 1.</FN></CONTENT></QUEST>