<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2007-0009">O-0009/07</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="28234">Angelika Beer</PERSON>, <PERSON ID="4524">Caroline Lucas</PERSON> a <PERSON ID="28236">Gisela Kallenbach</PERSON>, v mene skupiny <GRPOL GRPOLID="1107">Verts/ALE</GRPOL>, <PERSON ID="28306">Ana Maria Gomes</PERSON>, <PERSON ID="1908">Helmut Kuhne</PERSON> a <PERSON ID="1952">Jan Marinus Wiersma</PERSON>, v mene skupiny <GRPOL GRPOLID="1103">PSE</GRPOL>, <PERSON ID="4298">André Brie</PERSON>, <PERSON ID="28407">Willy Meyer Pleite</PERSON> a <PERSON ID="4453">Luisa Morgantini</PERSON>, v mene skupiny <GRPOL GRPOLID="1106">GUE/NGL</GRPOL>, <PERSON ID="28616">Ģirts Valdis Kristovskis</PERSON>, v mene skupiny <GRPOL GRPOLID="1108">UEN</GRPOL>, <PERSON ID="28256">Jean-Luc Dehaene</PERSON>, v mene skupiny <GRPOL GRPOLID="1102">PPE-DE</GRPOL>, <PERSON ID="1946">Annemie Neyts-Uyttebroeck</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0009">Vec: Nešírenie jadrových zbraní a odzbrojovanie - schôdza prípravného výboru (prepcom) konferencie o Zmluve o nešírení jadrových zbraní - 30.4. - 11.5.2007</OBJECT><CONTENT><PARA>V EÚ a Európskom parlamente vládne široký konsenzus v otázke oživenia a posilnenia Zmluvy o nešírení jadrových zbraní (ZNJZ). Z tohto dôvodu je nevyhnutné, aby sa EÚ pripravila na hodnotiacu konferenciu Zmluvy o nešírení jadrových zbraní v roku 2010 tak, že predloží konštruktívny a viditeľný príspevok na prvej schôdzi prípravného výboru (prepcom), ktorá sa uskutoční vo Viedni v dňoch 30.4. - 11.5.2007. <BRK/></PARA><PARA>Aké kroky vykoná Rada na posilnenie   Zmluvy o nešírení jadrových zbraní a na presadzovanie efektívneho multilateralizmu,   keďže tieto ciele sú uvedené v stratégii EÚ proti šíreniu materiálov   a zbraní hromadného ničenia z decembra 2003? <BRK/></PARA><PARA>Napriek neúspechu hodnotiacej   konferencie ZNJZ v roku 2005, aký pokrok – ak vôbec – sa dosiahol pri   vykonávaní 41 opatrení prijatých v spoločnej pozícii EÚ o ZNJZ? Akú   osobitnú úlohu by mohla Rada zohrať pri vykonávaní týchto opatrení? <BRK/></PARA><PARA>Aké opatrenia uskutočňuje   Rada na prípravu viedenskej schôdze prípravného výboru konferencie o   ZNJZ? Aké nové záväzky očakáva Rada, že sa podarí dosiahnuť? <BRK/></PARA><PARA>Aké konkrétne ciele   odzbrojovania bude Rada presadzovať na schôdzi (napríklad pokrok pri   plnení 13 krokov prijatých na hodnotiacej konferencii ZNJZ koncom roka   1995 (a potvrdených v roku 2000)); a najmä čo môže Rada urobiť na prekonanie   patovej situácie pri vypracovávaní overiteľnej zmluvy o zastavení výroby   štiepnych materiálov na výrobu jadrových zbraní (Fissile Material Cut   Off Treaty)? <BRK/></PARA><PARA>Podporuje Rada narastajúci   medzinárodný konsenzus v otázke naliehavosti jadrového odzbrojovania,   ktorý presadzuje Koalícia novej agendy a viacerí laureáti Nobelovej   ceny? Súhlasí Rada s Dr. Henrym Kissingerom, podľa ktorého sme „na prahu   novej a nebezpečnej jadrovej éry“ a jediným spôsobom, ktorý zabráni   našej skaze, je vytvorenie globálneho konsenzu potvrdzujúceho „víziu   sveta bez jadrových zbraní“ a „energická“ práca na ňom? <BRK/></PARA><PARA>Bude Rada podporovať   EÚ, aby v rámci vzťahov EÚ/USA predložila otázku jadrovej dohody medzi   USA a Indiou a jej dôsledkov na MAAE a Skupinu jadrových dodávateľov   (Nuclear Suppliers Group)?</PARA></CONTENT></QUEST>