<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000014">O-000014/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96826">Tamás Deutsch</PERSON>, <PERSON ID="28165">Lambert van Nistelrooij</PERSON>, <PERSON ID="96779">Danuta Maria Hübner</PERSON>, <PERSON ID="33982">Marian-Jean Marinescu</PERSON>, <PERSON ID="95017">Iosif Matula</PERSON>, <PERSON ID="97968">Andrey Kovatchev</PERSON>, <PERSON ID="96659">János Áder</PERSON>, <PERSON ID="23813">Zoltán Bagó</PERSON>, <PERSON ID="28150">Kinga Gál</PERSON>, <PERSON ID="28145">Béla Glattfelder</PERSON>, <PERSON ID="23816">András Gyürk</PERSON>, <PERSON ID="96707">Ágnes Hankiss</PERSON>, <PERSON ID="28141">Lívia Járóka</PERSON>, <PERSON ID="96829">Ádám Kósa</PERSON>, <PERSON ID="23819">Csaba Őry</PERSON>, <PERSON ID="102886">Ildikó Gáll-Pelcz</PERSON>, <PERSON ID="28135">György Schöpflin</PERSON>, <PERSON ID="23820">László Surján</PERSON>, <PERSON ID="23821">József Szájer</PERSON>, <PERSON ID="23866">Edit Bauer</PERSON>, <PERSON ID="96652">Alajos Mészáros</PERSON>, <PERSON ID="39724">Csaba Sógor</PERSON>, <PERSON ID="39726">László Tőkés</PERSON>, <PERSON ID="39725">Iuliu Winkler</PERSON>, <PERSON ID="4271">Elisabeth Jeggle</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000014">Vec: Stratégia Európskej únie pre podunajskú oblasť</OBJECT><CONTENT><PARA>Dňa 8. decembra 2010 Komisia prijala svoje oznámenie a akčný plán, ktoré sa týkajú stratégie Európskej únie pre podunajskú oblasť (EUSDR). Podunajská oblasť zahŕňa štrnásť krajín vrátane ôsmich členských štátov Európskej únie a spája približne 115 miliónov ľudí. Vzhľadom na to, že väčšina výziev, ktorým táto oblasť čelí, vzájomne súvisí, má koordinovaná spolupráca v rámci štruktúry makroregiónu veľký význam v záujme zaistiť najúčinnejšie využívanie jeho obrovského rozvojového potenciálu.</PARA><PARA>Ako podľa názoru Komisie prispeje táto stratégia k opätovnému naštartovaniu trvalo udržateľného rozvoja v krajinách, ktoré sa do nej aktívne zapoja?</PARA><PARA>Environmentálne zdroje nepoznajú hranice a ich význam prekračuje záujmy jednotlivých štátov. Podunajský región má výnimočne bohaté a rozmanité ekosystémy. Preto je rozhodujúce venovať zvýšenú pozornosť ochrane životného prostredia. Ochrana biodiverzity, obnova a zachovanie kvality vody a riadenie environmentálnych rizík predstavujú nevyhnutné faktory pri vytváraní obývateľnej, trvalo udržateľnej podunajskej oblasti a zabezpečovaní inteligentného rastu. Bez nich nie je možné zabezpečiť inteligentný rast v tomto regióne. Môže Komisia poskytnúť presné informácie o tom, aké prínosy môže mať podunajská stratégia v tomto smere?</PARA><PARA>Použitie nevyčerpaných finančných prostriedkov (napr. z kohézneho fondu v rámci vnútroštátnych finančných balíkov) by výrazne pomohlo a zvýšilo prínos pri vykonávaní stratégie, pretože všetky zúčastnené krajiny by mohli spoločne využívať potenciál financovania vychádzajúci zo zdrojov, ktoré už existujú. Aký má Komisia postoj k možnosti presunu finančných prostriedkov EÚ, ktoré ešte neboli použité, pre EUSDR?</PARA></CONTENT></QUEST>