<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000161">O-000161/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96858">Marie-Christine Vergiat</PERSON>, <PERSON ID="26851">Nikolaos Chountis</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000161">Vec: Únia a jej podpora procesu demokratických premien v Tunisku</OBJECT><CONTENT><PARA>Od 14. januára 2011 Európska únia opakovane potvrdzovala svoju vôľu podporovať demokratický proces v Tunisku. Únia zasiahla predovšetkým prostredníctvom významnej humanitárnej pomoci pri prijímaní stoviek tisícov utečencov, ktorí prišli do Tuniska po povstaní a bojoch v Líbyi, a prostredníctvom budovania utečeneckých táborov a navracania utečencov do ich vlasti.</PARA><PARA>Útvary ESVČ 15. júna 2011 informovali Podvýbor Európskeho parlamentu pre ľudské práva o 6000 osobách, ktoré sa nachádzajú v táboroch, a o prísľube presídliť 780 utečencov. Môže nám Komisia povedať, ktoré členské štáty sa zaviazali prijať utečencov, a  informovať nás o diskusiách s Radou a členskými štátmi o prijímaní utečencov, unikajúcich pred líbyjským konfliktom, prípad ktorých bol schválený? </PARA><PARA>Európska únia ďalej vyhlásila, že okrem humanitárnej pomoci uvoľní pomoc na boj proti hospodárskej a sociálnej kríze zapríčinenej najmä poklesom príjmov z cestovného ruchu a poklesom obchodovania s Líbyou. Útvary ESVČ potvrdili Podvýboru Európskeho parlamentu pre ľudské práva, že finančné nástroje, ktoré sa majú využiť už síce boli určené, ale finančné prostriedky ešte neboli uvoľnené. Mohla by Komisia uviesť dôvody tohto omeškania? Vzhľadom na hospodársku a sociálnu situáciu, ktorá môže ohroziť citlivý proces demokratickej premeny, uvoľnenie hospodárskej pomoci je bezpodmienečné a naliehavé. V akom horizonte sa prevod zrealizuje?</PARA></CONTENT></QUEST>