<QUEST VERSION="2"><TI><TI-INTRO>Otázka na hodinu otázok <QREF QID="H-2010-0352">H-0352/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: júla 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="1403">David Martin</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0352">Vec: Dohoda o voľnom obchode medzi EÚ a Kolumbiou </OBJECT><CONTENT><PARA>Môže Komisia objasniť, kedy sa Parlamentu v rámci postupu súhlasu pravdepodobne predloží dohoda o voľnom obchode medzi EÚ a Kolumbiou, ktorá bola podpísaná minulý mesiac v Madride? Môže Komisia potvrdiť, že s Kolumbiou bola dohodnutá doložka o ľudských právach, a či bol text tejto doložky postúpený Parlamentu?</PARA><PARA>Táto doložka o ľudských právach by mala zahŕňať ustanovenie o pozastavení platnosti dohody v prípade porušenia ľudských práv. Mohla by preto Komisia upresniť postup v prípade pozastavenia platnosti dohody, t. j. či je Komisia jediným iniciátorom akéhokoľvek návrhu na pozastavenie platnosti dohody a či je na podporu takéhoto návrhu potrebná kvalifikovaná väčšina alebo jednomyseľné rozhodnutie Rady? Mohla by okrem toho Komisia naznačiť, akú úlohu budú zohrávať Parlament a zainteresované tretie strany, ako sú odborové organizácie, pri prípadnom návrhu alebo rozhodnutí o pozastavení platnosti dohody?</PARA><PARA>Mohla by Komisia tiež potvrdiť, či bude potrebná ratifikácia dohody národnými parlamentmi a aký harmonogram a postup by sa v tomto prípade očakával?</PARA></CONTENT></QUEST>