<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000191">O-000191/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="4542">Timothy Kirkhope</PERSON><BRK/>v mene skupiny <GRPOL GRPOLID="2969">ECR</GRPOL></TI-AUTHOR></TI><OBJECT OBJID="OBJ000191">Vec: Protikorupčné opatrenia</OBJECT><CONTENT><PARA>Komisia prijala 6. júna 2011 protikorupčný balík, ktorý zahŕňa oznámenie o boji proti korupcii v EÚ, rozhodnutie, ktorým sa zavádza protikorupčný mechanizmus poskytovania informácií, správu o uplatňovaní rámcového rozhodnutia Rady 2003/568/SVV o boji proti korupcii v súkromnom sektore a správu o podmienkach zapojenia EÚ do Skupiny štátov proti korupcii (GRECO) Rady Európy.</PARA><PARA>Európsky parlament víta protikorupčný balík, pričom berie do úvahy vysoké náklady, ktoré spôsobuje korupcia (odhadujú sa na 120 miliárd EUR ročne), jej negatívny vplyv na hospodárstvo, hospodársku súťaž a vnútorný trh, ako aj silné očakávania verejnosti, že EÚ prijme kroky na boj proti korupcii (78 %, Eurobarometer, december 2009).</PARA><PARA>1.  Ako bude Komisia vo svojom mechanizme poskytovania informácií overovať, hodnotiť a riešiť kľúčové problémy účinného vykonávania protikorupčných právnych predpisov vrátane uplatňovania odrádzajúcich sankcií vzhľadom na súčasnú neexistenciu právnych predpisov alebo na ich nerovnaké uplatňovanie?</PARA><PARA>2.  Bude Komisia konať na základe článku 83 ods. 1 ZFEÚ s cieľom prijať minimálne pravidlá týkajúce sa vymedzenia korupcie a postihov za ňu vzhľadom na cezhraničný vplyv a dôsledky korupcie na vnútorný trh?</PARA><PARA>3.  Akým spôsobom zapojí Komisia do tohto úsilia Parlament?</PARA></CONTENT></QUEST>