<MOTION LG="SK" TYPE="RE">
<COVER>
<DATE-DEPOSIT DATE="20070515">15. 5. 2007</DATE-DEPOSIT>
<NUM-MOTION TYPE="B6" NUM="0201" YEAR="2007"><ANCHOR ID="1" FAMILY="DOC-B" TYPE="B6" YEAR="2007" NUMBER="0201">B6‑0201/2007</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe vyhlásení Rady a Komisie</CONTENT></PARA>
<PARA>
	<CONTENT>v súlade s článkom 103 ods. 2 rokovacieho poriadku</CONTENT></PARA>
<PARA>
	<CONTENT>predkladajú Filip Kaczmarek a Edward McMillan-Scott v mene Skupiny Európskej ľudovej strany (kresťanských demokratov) a európskych demokratov</CONTENT></PARA>
<PARA>
	<CONTENT>Margrietus van den Berg, John Attard-Montalto a Libor Rouček v mene Socialistickej skupiny v Európskom parlamente</CONTENT></PARA>
<PARA>
	<CONTENT>Toomas Savi, Thierry Cornillet a Johan Van Hecke v mene Skupiny Aliancie liberálov a demokratov za Európu</CONTENT></PARA>
<PARA>
	<CONTENT>v mene Skupiny Únie za Európu národov</CONTENT></PARA>
<PARA>
	<CONTENT>Margrete Auken v mene Skupiny zelených/Európskej slobodnej aliancie</CONTENT></PARA>
<PARA>
	<CONTENT>Vittorio Agnoletto v mene Konfederatívnej skupiny Európskej zjednotenej ľavice - Nordickej zelenej ľavice</CONTENT></PARA>
<PARA>
	<CONTENT>o nedávnych voľbách v Nigérii</CONTENT></PARA>
</TITLE-COV>
<NUM-PE NUM="389.523">PE 389.523v01-00</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="2" FAMILY="DOC-B" TYPE="B6" YEAR="2007" NUMBER="0201">B6‑0201/2007</ANCHOR></B></NUM-MOTION>
<PARA><CONTENT><B>Uznesenie Európskeho parlamentu o nedávnych voľbách v Nigérii</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na vyhlásenie o predbežných výsledkoch a záveroch volebnej pozorovateľskej misie Európskej únie v Nigérijskej federatívnej republike z 23. apríla 2007,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na Vyhlásenie o zásadách medzinárodného pozorovania volieb a Kódex správania medzinárodných volebných pozorovateľov, ktoré boli 27. októbra 2005 slávnostne predstavené na pôde OSN,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na oznámenie Komisie [(2000)0191] z 11. apríla 2004 o volebnej pomoci a pozorovaní volieb zo strany EÚ,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 103 ods. 2 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže voľby guvernérov a federálne voľby v roku 2007 v Nigérii nespĺňali základné medzinárodné a regionálne normy pre demokratické voľby a nemožno ich považovať za vierohodné, slobodné a spravodlivé,</CONTENT></PARA>
<PARA>
<SYMBOL>B.</SYMBOL>
<CONTENT>keďže tieto voľby nenaplnili nádeje a očakávania nigérijského ľudu, ktorý sa so zápalom zúčastňoval na volebnom procese a často hlasoval za mimoriadne zložitých okolností, pričom preukázal veľké odhodlanie pri odovzdávaní hlasov a uplatňovaní svojho demokratického práva napriek tomu, že atmosféra sa v mnohých oblastiach vyznačovala neistotou a strachom voličov,</CONTENT></PARA>
<PARA>
<SYMBOL>C.</SYMBOL>
<CONTENT>keďže volebná pozorovateľská misia Európskej únie dospela k záveru, že voľby vykazovali závažné nedostatky v dôsledku slabej organizácie, nedostatočnej transparentnosti, rozsiahlych procedurálnych nezrovnalostí, jasného dôkazu podvodu, najmä počas zhromažďovania výsledkov, odňatia volebného práva v rôznych fázach procesu a nedostatku rovnakých podmienok pre kandidátov,</CONTENT></PARA>
<PARA>
<SYMBOL>D.</SYMBOL>
<CONTENT>keďže nigérijská vláda a volební úradníci sa aktívne podieľali na podvode a násilnostiach alebo prinajmenšom ignorovali porušovanie ľudských práv zo strany prívržencov vládnucej strany a ostatných osôb namiesto toho, aby zaručili základné právo občanov slobodne voliť;</CONTENT></PARA>
<PARA>
<SYMBOL>E.</SYMBOL>
<CONTENT>keďže v deň volieb guvernérov sa volebné miestnosti otvorili s veľkým oneskorením alebo sa neotvorili vôbec, vyznačovali sa nedostatkom príslušných materiálov a vykazovali nedostatočný počet volebných úradníkov, z ktorých väčšina neabsolvovala náležitú odbornú prípravu,</CONTENT></PARA>
<PARA>
<SYMBOL>F.</SYMBOL>
<CONTENT>keďže tajný charakter hlasovania často nebol zaručený kvôli neprítomnosti volebných kabín a nedostatočnému rozvrhnutiu volebných miestností, keďže postupy sa nedodržiavali správne, nezávislé monitorovanie bolo sčasti znemožnené a boli zaznamenané prípady hlasovania neplnoletých,</CONTENT></PARA>
<PARA>
<SYMBOL>G.</SYMBOL>
<CONTENT>keďže pozorovatelia EÚ konštatovali nezrovnalosti počas spočítavania a zhromažďovania hlasov vrátane prípadov narušenia procesu, chýbajúceho spočítavania hlasov a rozdielov medzi výsledkami, a keďže výsledky z jednotlivých volebných miestností neboli zverejnené na žiadnej úrovni volebnej správy v rámci celej krajiny,</CONTENT></PARA>
<PARA>
<SYMBOL>H.</SYMBOL>
<CONTENT>keďže tieto problémy viedli k násilnostiam, ktoré v deň volieb guvernérov 14. apríla  vyústili do smrti minimálne 50 osôb a takého istého počtu zranených, pričom polovica mŕtvych prišla o život v regióne delty rieky Niger, a keďže tieto ťažkosti spôsobili chaos, pri ktorom došlo k prípadom zmocnenia sa volebných urien zločineckými skupinami,</CONTENT></PARA>
<PARA>
<SYMBOL>I.</SYMBOL>
<CONTENT>keďže niektoré nedostatky bolo možné napraviť v období medzi voľbami 14. a 21. apríla, pričom politické strany a polícia mohli uskutočniť konkrétne kroky na vytvorenie mierového a stabilného prostredia,</CONTENT></PARA>
<PARA>
<SYMBOL>J.</SYMBOL>
<CONTENT>keďže v deň federálnych volieb boli pozorovatelia EÚ svedkami tých istých nezrovnalostí ako 14. apríla, a to plnenia volebných urien, zmeny formulárov s oficiálnymi výsledkami, krádeže dôležitých volebných materiálov, kupovania hlasov a hlasovania neplnoletých,</CONTENT></PARA>
<PARA>
<SYMBOL>K.</SYMBOL>
<CONTENT>keďže konečným výsledkom v obidvoch prípadoch bolo jednoznačné víťazstvo vládnucej Ľudovej demokratickej strany (PDP), pričom v niektorých prípadoch bolo v prospech tejto strany odovzdaných 100 % všetkých odovzdaných hlasov,</CONTENT></PARA>
<PARA>
<SYMBOL>L.</SYMBOL>
<CONTENT>keďže politické strany, občianska spoločnosť a masmédiá vyjadrili v súvislosti s priebehom volieb vážne obavy,</CONTENT></PARA>
<PARA>
<SYMBOL>M.</SYMBOL>
<CONTENT>keďže monitorovacia skupina pre zmenu moci („Transition Monitoring Group“), najväčšia domáca pozorovateľská organizácia v Nigérii, vyzvala na opakovanie prezidentských volieb,</CONTENT></PARA>
<PARA>
<SYMBOL>N.</SYMBOL>
<CONTENT>keďže nezávislá národná volebná komisia (INEC) sa na voľby náležite nepripravila a nevzbudila medzi účastníkmi volieb dôveru, pokiaľ ide o jej schopnosti a nestrannosť,</CONTENT></PARA>
<PARA>
<SYMBOL>O.</SYMBOL>
<CONTENT>keďže v prípravných fázach volieb boli zaznamenané nedostatky, čo sa týka základnej spravodlivosti voči opozícii, transparentnosti, registrácie voličov a dodržiavania zákona, ako aj pokusy prezidenta Oluseguna Obasanja vylúčiť kandidátov,</CONTENT></PARA>
<PARA>
<SYMBOL>P.</SYMBOL>
<CONTENT>keďže v rámci prezidentského úradu Obasanju boli zaznamenané pôsobivé výsledky a úrad presadzoval demokraciu v celej Afrike; v súčasnosti je však potrebné ustáliť tieto pozitívne kroky a prijať záväzok k uskutočneniu slobodných a spravodlivých volieb v súlade s medzinárodnými normami,</CONTENT></PARA>
<PARA>
<SYMBOL>Q.</SYMBOL>
<CONTENT>keďže ženy sú ako kandidátky a v rámci volebnej správy naďalej bez zastúpenia,</CONTENT></PARA>
<PARA>
<SYMBOL>R.</SYMBOL>
<CONTENT>keďže všeobecné voľby ponúkli krajine možnosť po prvýkrát zažiť presun moci od civilnej vlády k inej vláde, a tým zabezpečiť ustálenie demokracie,</CONTENT></PARA>
<PARA>
<SYMBOL>S.</SYMBOL>
<CONTENT>keďže vzhľadom na 110 miliónov ľudí z približne 250 etnických skupín v Nigérii, ktorí žijú v 36 štátoch s vlastným guvernérom a vlastnými právnymi predpismi, a 64 miliónov registrovaných voličov boli tieto voľby najväčšími voľbami, aké sa doteraz konali v Afrike,</CONTENT></PARA>
<PARA>
<SYMBOL>T.</SYMBOL>
<CONTENT>keďže transparentnosť a vierohodnosť volieb má výrazný vplyv na medzinárodné postavenie Nigérie, ako aj na kvalitu dvojstranných rokovaní a hospodársku spoluprácu,</CONTENT></PARA>
<PARA>
<SYMBOL>U.</SYMBOL>
<CONTENT>keďže úspešné a vierohodné voľby si v záujme ochrany pred násilnosťami a manipuláciou vyžadujú aj okamžitú a aktívnu účasť na vnútroštátnej, regionálnej a širšej medzinárodnej úrovni,</CONTENT></PARA>
<PARA>
<SYMBOL>V.</SYMBOL>
<CONTENT>keďže vierohodnosť EÚ utrpela ujmu kvôli nedostatku koherentnej povolebnej politiky, pokiaľ ide o riešenie problému nezvládnutých volieb, a to i napriek profesionálnej práci, ktorú vykonala volebná pozorovateľská misia EÚ pri budovaní dôvery voličov tým, že odhaľovala nezrovnalosti, zamedzovala podvodom a poskytovala odporúčania na zlepšenie volebného procesu,</CONTENT></PARA>
<PARA>
<SYMBOL>X.</SYMBOL>
<CONTENT>keďže krehká stabilita v Nigérii je mimoriadne neistá,</CONTENT></PARA>
<PARA>
<SYMBOL>1.</SYMBOL>
<CONTENT>vyzýva príslušné orgány a zúčastnené strany, aby prijali naliehavé nápravné opatrenia s cieľom obnoviť podmienky potrebné na konanie vierohodných a transparentných volieb v Nigérii;</CONTENT></PARA>
<PARA>
<SYMBOL>2.</SYMBOL>
<CONTENT>nalieha na nigérijské úrady, aby bezodkladne, dôsledne a transparentne vyšetrili nezrovnalosti týkajúce sa volieb, prijali okamžité opatrenia na nápravu situácie a zabezpečili, aby páchatelia týchto nezrovnalostí niesli zodpovednosť za svoje činy;</CONTENT></PARA>
<PARA>
<SYMBOL>3.</SYMBOL>
<CONTENT>vyzýva na prijatie konkrétnych opatrení na vytvorenie skutočne nezávislej volebnej správy, ktorá by bola plne schopná zorganizovať slobodné a spravodlivé voľby;</CONTENT></PARA>
<PARA>
<SYMBOL>4.</SYMBOL>
<CONTENT>potvrdzuje, že nigérijský ľud má právo na nové vierohodné voľby, ktoré by mala zorganizovať skutočne nezávislá a výkonná Nezávislá národná volebná komisia (INEC); zdôrazňuje, že INEC nie je v súčasnosti schopná reagovať na organizačné a logistické výzvy, ktorým je vystavená;</CONTENT></PARA>
<PARA>
<SYMBOL>5.</SYMBOL>
<CONTENT>vyjadruje poľutovanie nad tým, že volebný zákon z roku 2006 stále nespĺňa základné požiadavky transparentnosti, najmä pokiaľ ide o zhromažďovanie a zverejňovanie výsledkov, a vyzýva na jeho úpravu;</CONTENT></PARA>
<PARA>
<SYMBOL>6.</SYMBOL>
<CONTENT>poznamenáva, že v záujme prepracovania volebného procesu a predloženia návrhov na nové a vierohodné voľby by sa mohol zriadiť výbor zložený z poslancov Snemovne reprezentantov a Senátu, ktorí pochádzajú zo všetkých strán;</CONTENT></PARA>
<PARA>
<SYMBOL>7.</SYMBOL>
<CONTENT>vyjadruje poľutovanie nad tým, že voľby nemožno považovať za vierohodné napriek zlepšenej atmosfére, ktorá sa počas kampane vo všeobecnosti vyznačovala rešpektovaním slobody prejavu a zhromažďovania, pričom súdy zohrávali celkovo pozitívnu a nezávislú úlohu a obyvateľstvo stálo skutočne na strane demokracie;</CONTENT></PARA>
<PARA>
<SYMBOL>8.</SYMBOL>
<CONTENT>vyjadruje hlboké poľutovanie nad tým, že napriek vládnym opatreniam týkajúcim sa hromadného rozmiestnenia polície, armády a štátnych bezpečnostných útvarov viedli voľby k stratám na životoch, dokonca ešte pred začiatkom spočítavania hlasov a v niektorých prípadoch ešte pred ich odovzdaním, pričom počas udalostí súvisiacich s voľbami bolo zabitých minimálne 200 osôb vrátane kandidátov a príslušníkov polície;</CONTENT></PARA>
<PARA>
<SYMBOL>9.</SYMBOL>
<CONTENT>vyzýva nigérijské úrady, INEC a politické strany, aby vyšetrili všetky prípady násilia a zabezpečili, aby ich páchatelia za ne niesli zodpovednosť;</CONTENT></PARA>
<PARA>
<SYMBOL>10.</SYMBOL>
<CONTENT>odsudzuje atmosféru beztrestnosti za porušovanie volebného zákona, imunitu zodpovedných osôb a prax najímania páchateľov násilností pri voľbách a vyzýva na prijatie konkrétnych opatrení v tejto oblasti;</CONTENT></PARA>
<PARA>
<SYMBOL>11.</SYMBOL>
<CONTENT>vyzýva nigérijskú vládu, aby nezasahovala do prípadov právneho napadnutia volebného procesu, a žiada, aby opozičné politické strany uplatňovali postupy volebného súdu s cieľom vyhnúť sa použitiu násilia a podporiť spoločné sprostredkovateľské úsilie Africkej únie a Hospodárskeho spoločenstva západoafrických štátov (AU – ECOWAS) v záujme organizácie nových, vierohodných volieb s cieľom nájsť riešenie dramatickej povolebnej situácie;</CONTENT></PARA>
<PARA>
<SYMBOL>12.</SYMBOL>
<CONTENT>víta mechanizmy zavedené odvolacími súdmi na zjednodušenie a zabezpečenie včasného vybavovania povolebných petícií; vyjadruje však poľutovanie nad tým, že postihnuté opozičné strany, ktoré podali petície na volebnom petičnom tribunáli, čakali na začiatok vypočutí ešte dva týždne po konaní prezidentských volieb;</CONTENT></PARA>
<PARA>
<SYMBOL>13.</SYMBOL>
<CONTENT>žiada efektívne a rozsiahle občianske práva a vzdelávanie v problematike volieb a zdôrazňuje potrebu riešiť problém rozšírenej negramotnosti, ktorý bráni nigérijskému ľudu v prístupe k tlači a takisto je jednou z hlavných prekážok účasti vo voľbách, najmä v prípade žien;</CONTENT></PARA>
<PARA>
<SYMBOL>14.</SYMBOL>
<CONTENT>vyjadruje súhlas so závermi volebnej pozorovateľskej misie Európskej únie;</CONTENT></PARA>
<PARA>
<SYMBOL>15.</SYMBOL>
<CONTENT>vyzýva Komisiu, aby Rade a Európskemu parlamentu predložila jasný a hodnoverný návrh o povolebnej politike EÚ, ktorý by rešpektoval slobodnú voľbu obyvateľstva v danej krajine, a vyjadruje obavy, že súčasná politika má nepriaznivý vplyv a poškodzuje dôveryhodnosť volebných pozorovateľských misií EÚ;</CONTENT></PARA>
<PARA>
<SYMBOL>16.</SYMBOL>
<CONTENT>zdôrazňuje, že pomoc Európskej únie Nigérii by sa mala federálnym alebo štátnym štruktúram poskytnúť až vtedy, keď sa zorganizujú nové, vierohodné voľby; poukazuje na to, že z týchto prostriedkov musí mať prospech nigérijský ľud a preto by sa mali použiť na dobrú správu, demokratizáciu, vzdelávanie voličov a základné sociálne služby fungujúce na báze komunít, osobitne prostredníctvom organizácií občianskej spoločnosti;</CONTENT></PARA>
<PARA>
<SYMBOL>17.</SYMBOL>
<CONTENT>vyzýva Komisiu EÚ a jej delegáciu v Nigérii, aby zabezpečili, aby sa vláda nijako nezúčastňovala na výbere projektov alebo vykonávaní akéhokoľvek financovania v rámci Európskeho nástroja pre demokraciu a ľudské práva, ktorý je výslovne navrhnutý tak, aby fungoval bez súhlasu hostiteľskej krajiny;</CONTENT></PARA>
<PARA>
<SYMBOL>18.</SYMBOL>
<CONTENT>naliehavo vyzýva federálnu vládu, aby bojovala s modelmi korupcie, násilia a beztrestnosti, ktoré oslabujú správu v mnohých oblastiach krajiny najmä na štátnej a miestnej úrovni a spôsobujú, že väčšina občanov Nigérie žije v biede a bez základných zdravotných a sociálnych služieb, a žiada, aby dodržiavala ľudské práva;</CONTENT></PARA>
<PARA>
<SYMBOL>19.</SYMBOL>
<CONTENT>vyzýva nigérijské úrady na začatie rokovaní s miestnym obyvateľstvom o budúcnosti regiónu v delte rieky Niger, a to v súvislosti so sociálnym, hospodárskym a environmentálnym vývojom;</CONTENT></PARA>
<PARA>
<SYMBOL>20.</SYMBOL>
<CONTENT>poznamenáva, že dosiahnutie rozvojových cieľov milénia je kľúčovým prvkom demokracie a prispieva k zdokonaleniu sociálnej spravodlivosti a hospodárskeho vývoja;</CONTENT></PARA>
<PARA>
<SYMBOL>21.</SYMBOL>
<CONTENT>poveruje svojho predsedu, aby toto uznesenie postúpil Rade, Komisii, vládam členských štátov, nigérijskej vláde, spolupredsedom Spoločného parlamentného zhromaždenia AKT – EÚ, predsedom Komisie a Výkonnej rady Africkej únie a Rade ECOWAS.</CONTENT></PARA></CORPUS>
</MOTION>