<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2008-0130">O-0130/08</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladajú: <PERSON ID="1934">Daniel Cohn-Bendit</PERSON>, <PERSON ID="4504">Kathalijne Maria Buitenweg</PERSON>, <PERSON ID="28409">Raül Romeva i Rueda</PERSON> a <PERSON ID="28235">Cem Özdemir</PERSON>, v mene skupiny <GRPOL GRPOLID="1107">Verts/ALE</GRPOL>, <PERSON ID="28979">Giusto Catania</PERSON>, <PERSON ID="1849">Sylvia-Yvonne Kaufmann</PERSON>, <PERSON ID="37008">Jens Holm</PERSON>, <PERSON ID="28248">Gabriele Zimmer</PERSON>, <PERSON ID="28406">Miguel Portas</PERSON> a <PERSON ID="4298">André Brie</PERSON>, v mene skupiny <GRPOL GRPOLID="1106">GUE/NGL</GRPOL>, <PERSON ID="28306">Ana Maria Gomes</PERSON>, <PERSON ID="4469">Claudio Fava</PERSON>, <PERSON ID="1289">Proinsias De Rossa</PERSON> a <PERSON ID="28421">Marianne Mikko</PERSON></TI-AUTHOR><TI-DEST>Rade</TI-DEST></TI><OBJECT OBJID="OBJ0130">Vec: Presťahovanie väzňov z Guantanáma</OBJECT><CONTENT><PARA>Približne 55 ľudí, ktorých Vojenský súd Ministerstva obrany USA ani iný súdny orgán neobvinili a pravdepodobne ani neobvinia z nijakých zločinov, zostáva po niekoľkých rokoch nezákonného väznenia v Guantanáme. Asi 30 z nich už však Spojené štáty uznali za zbavených podozrenia na prepustenie, ale nemôže sa vrátiť do ich krajín pôvodu, pretože by im hrozilo prenasledovanie alebo mučenie.</PARA><PARA>Vzhľadom na to, že Európsky parlament prijal niekoľko uznesení požadujúcich zatvorenie väznice v Guantanáme a žiadajúcich európske členské štáty, aby poskytli humanitárnu ochranu ľuďom, ktorí tam boli zadržiavaní a ktorým by sa mal udeliť štatút politického utečenca,</PARA><PARA>vzhľadom na to, že novozvolený prezident Barack Obama pripomenul, že prioritou zostáva zatvorenie nezákonnej väznice v zálive Guantanámo,</PARA><PARA>vzhľadom na to, že prepustenie väzňov, ktorí sú zbavení podozrenia a ktorí by sa mali vrátiť do vlasti alebo ktorým by sa mal udeliť štatút utečenca, musí byť prioritou v procese zatvárania americkej prímorskej väznice v Guantanáme,</PARA><PARA>berúc do úvahy, že niektoré členské štáty EÚ boli zapojené do nezákonnej prepravy a/alebo nezákonného zadržiavania väzňov ústrednou spravodajskou službou CIA a armádou USA v Guantanáme a v „tajných väzniciach“ uznaných prezidentom Bushom, a preto musia spolu s USA niesť zodpovednosť za prepustenie a presťahovanie väzňov, ktorým by sa mal udeliť štatút utečenca, a zároveň požadovať, aby sa tým osobám, ktoré možno budú obvinené, zabezpečil bezodkladný spravodlivý súdny proces,</PARA><PARA>dostal niektorý členský štát požiadavku od vlády USA a/alebo individuálnu požiadavku so zámerom na presťahovanie guantanámskych väzňov? Ak áno, aké boli reakcie a výsledky a z akého právneho základu vychádzali prijaté rozhodnutia?</PARA><PARA>Vyvinula Rada alebo niektorý členský štát tlak voči vláde USA, aby zabezpečila, že všetci podozriví z terorizmu, ktorých majú obviniť zo zločinov a ktorí sú zadržiavaní Spojenými štátmi v zálive Guantanámo alebo v niektorej z „tajných väzníc“, budú mať bezodkladný spravodlivý súdny proces?</PARA></CONTENT></QUEST>