<MOTION LG="SK" TYPE="RE">
<COVER>
<DATE-DEPOSIT DATE="20080702">2.7.2008</DATE-DEPOSIT>
<NUM-MOTION TYPE="B6" NUM="0339" YEAR="2008"><ANCHOR ID="1" FAMILY="DOC-B" TYPE="B6" YEAR="2008" NUMBER="0339">B6‑0339/2008</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe otázok na ústne zodpovedanie <ANCHOR ID="2" FAMILY="DOC-B" TYPE="B6" YEAR="2008" NUMBER="0166">B6‑0166/2008</ANCHOR> a <ANCHOR ID="3" FAMILY="DOC-B" TYPE="B6" YEAR="2008" NUMBER="0167">B6‑0167/2008</ANCHOR></CONTENT></PARA>
<PARA>
	<CONTENT>v súlade s článkom 108 ods. 5 rokovacieho poriadku</CONTENT></PARA>
<PARA>
	<CONTENT>predkladajú Hélène Flautre, Margrete Auken, Caroline Lucas, David Hammerstein, Jill Evans a Daniel Cohn-Bendit</CONTENT></PARA>
<PARA>
	<CONTENT>v mene skupiny Verts/ALE Group</CONTENT></PARA>
<PARA>
	<CONTENT>o situácii palestínskych väzňov </CONTENT></PARA>
</TITLE-COV>
<NUM-PE NUM="410.711">PE410.711v01-00</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="4" FAMILY="DOC-B" TYPE="B6" YEAR="2008" NUMBER="0339">B6‑0339/2008</ANCHOR></B></NUM-MOTION>
<PARA><CONTENT><B>Uznesenie Európskeho parlamentu o situácii palestínskych väzňov </B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na svoje predchádzajúce uznesenia o Blízkom východe, </CONTENT></PARA>
<PARA>
<SYMBOL>–</SYMBOL>
<CONTENT>so zreteľom na asociačnú dohodu medzi EÚ a Izraelom, najmä na jej článok 2, ktorý sa týka ľudských práv, </CONTENT></PARA>
<PARA>
<SYMBOL>–</SYMBOL>
<CONTENT>so zreteľom na výsledky ôsmej schôdze Asociačnej rady EÚ – Izrael, ktorá sa konala 16. júna 2008 v Luxemburgu,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na správu, ktorú vypracovala delegácia pre vzťahy s Palestínskou zákonodarnou radou po svojej návšteve Palestíny v júni 2008, a na jej závery,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na príslušné rezolúcie OSN o konflikte na Blízkom východe, </CONTENT></PARA>
<PARA>
<SYMBOL>–</SYMBOL>
<CONTENT>so zreteľom na Štvrtý ženevský dohovor o ochrane civilných osôb počas vojny z 12. augusta 1949, najmä na jeho články 1 až 12, 27, 29 až 34, 47, 49, 51, 52, 53, 59, 61 až 77 a 143,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na Dohovor OSN o právach dieťaťa z 20. novembra 1989, najmä na jeho články 9 a 37, </CONTENT></PARA>
<PARA>
<SYMBOL>–</SYMBOL>
<CONTENT>so zreteľom na Všeobecnú deklaráciu ľudských práv z roku 1948, </CONTENT></PARA>
<PARA>
<SYMBOL>–</SYMBOL>
<CONTENT>so zreteľom na Medzinárodný dohovor OSN o občianskych a politických právach z roku 1966,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na výročnú správu Medzinárodného výboru Červeného kríža za rok 2007, najmä na časť týkajúcu sa okupovaných palestínskych území,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na Dohovor OSN proti mučeniu a inému krutému, neľudskému alebo ponižujúcemu zaobchádzaniu alebo trestaniu, prijatý v rezolúcii valného zhromaždenia č. 39/46 dňa 10. decembra 1984,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 108 ods. 5 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže v súčasnosti je viac ako 11 000 Palestínčanov vrátane 118 žien zadržiavaných v izraelských zadržiavacích centrách a väzniciach, </CONTENT></PARA>
<PARA>
<SYMBOL>B.</SYMBOL>
<CONTENT>keďže v súčasnosti je v izraelských väzniciach 376 detí,</CONTENT></PARA>
<PARA>
<SYMBOL>C.</SYMBOL>
<CONTENT>keďže podľa Dohovoru o právach dieťaťa, ktorého signatárom je aj Izrael, sa za dieťa považuje každá ľudská bytosť vo veku do 18 rokov; keďže však podľa izraelských vojenských pravidiel, podľa ktorých sa postupuje pri správe okupovaných palestínskych území, palestínske deti sa považujú za dospelé po dovŕšení 16 rokov,  </CONTENT></PARA>
<PARA>
<SYMBOL>D.</SYMBOL>
<CONTENT>keďže veľká väčšina palestínskych väzňov zo Západného brehu a z Gazy je držaná vo väzniciach vo vnútrozemí Izraela; keďže medzinárodné humanitárne právo zakazuje presun civilných osôb vrátane zadržiavaných osôb a väzňov z okupovaného územia na územie okupujúceho štátu, </CONTENT></PARA>
<PARA>
<SYMBOL>E.</SYMBOL>
<CONTENT>keďže skutočnosť, že Izrael ignoruje toto pravidlo, je hlavným dôvodom, prečo väzni a ich rodiny žijúce na Západnom brehu a v Gaze nemajú možnosť riadne uplatňovať svoje právo na návštevy; keďže okolo 1240 palestínskych väzňov vrátane 840 väzňov, ktorí sú držaní v úplnej izolácii, je pozbavených možnosti priamej návštevy zo strany rodiny, čo je v rozpore s článkom 116 Šiesteho ženevského dohovoru,</CONTENT></PARA>
<PARA>
<SYMBOL>F.</SYMBOL>
<CONTENT>keďže Izrael drží približne 800 palestínskych väzňov v tzv. administratívnom zadržaní bez obžaloby a súdneho procesu, skôr na základe administratívneho príkazu než súdneho rozhodnutia; keďže Izrael ignoruje obmedzenia uložené medzinárodným právom na uplatňovanie administratívneho zadržiavania,  </CONTENT></PARA>
<PARA>
<SYMBOL>G.</SYMBOL>
<CONTENT>keďže zatknutie 48 poslancov, t. j. takmer jednej tretiny zvolených členov Palestínskej zákonodarnej rady, vážne narušilo fungovanie demokracie v Palestíne; keďže Izrael zatkol a uväznil volených členov obecných zastupiteľstiev,  </CONTENT></PARA>
<PARA>
<SYMBOL>H.</SYMBOL>
<CONTENT>keďže otázka politických väzňov je rozhodujúcim bodom politického programu s významnými politickými, sociálnymi a humanitárnymi následkami, </CONTENT></PARA>
<PARA>
<SYMBOL>I.</SYMBOL>
<CONTENT>keďže Listina väzňov, ktorú v máji 2006 prijali väznení politickí predstavitelia rôznych politických strán, poslúžila ako základ dokumentu národného zmierenia a pripravila cestu na vytvorenie vlády národnej jednoty,  </CONTENT></PARA>
<PARA>
<SYMBOL>J.</SYMBOL>
<CONTENT>keďže v roku 2007 dve publikované správy izraelských mimovládnych organizácií poukázali na to, že viacerí palestínski väzni boli vystavení zlému fyzickému zaobchádzaniu a boli pozbavení základných potrieb, napr. spánku, na viac než 24 hodín;  keďže tieto skutočnosti potvrdila aj správa Verejného výboru proti mučeniu v Izraeli (PCATI) s názvom Žiadna obrana: násilie vojakov proti zadržaným Palestínčanom, zverejnená 22. júna 2008, </CONTENT></PARA>
<PARA>
<SYMBOL>K.</SYMBOL>
<CONTENT>keďže mnohým z 1180 palestínskych väzňov, ktorých Medzinárodný výbor Červeného kríža diagnostikoval ako chorých alebo zranených a z ktorých približne 160 má vážne ochorenie, sa odopiera primeraná lekárska starostlivosť, čo je v rozpore s článkom 91 Šiesteho ženevského dohovoru,</CONTENT></PARA>
<PARA>
<SYMBOL>L.</SYMBOL>
<CONTENT>keďže akčný plán EÚ – Izrael (2004) výslovne zaraďuje dodržiavanie ľudských práv a medzinárodného humanitárneho práva medzi hodnoty spoločné pre EÚ i Izrael; keďže vzťahy medzi Európskymi spoločenstvami a Izraelom sú podľa článku 2 asociačnej dohody medzi EÚ a Izraelom (2000) založené na dodržiavaní ľudských práv a demokratických zásad, čo má byť smerodajné pre vnútornú i medzinárodnú politiku a tvorí základný prvok dohody,</CONTENT></PARA>
<PARA>
<SYMBOL>1.</SYMBOL>
<CONTENT>vyzýva Izrael, aby zosúladil svoje právne predpisy s medzinárodnými normami súdneho systému pre mladistvých, a reformoval tak vojenský právny systém uplatňovaný na palestínske deti, a najmä aby:
<LIST TYPE="LC">
<ITEM><SYMBOL>a.</SYMBOL><CONTENT>okamžite prepustil všetky zadržiavané maloleté osoby z väzenia; </CONTENT></ITEM>
<ITEM><SYMBOL>b.</SYMBOL><CONTENT>skončil s praxou administratívneho zadržiavania osôb mladších ako 18 rokov a v súlade s Dohovorom OSN o právach dieťaťa bezodkladne zmenil predpisy, ktoré platia na okupovaných palestínskych územiach, pretože tie sa vzťahujú na dospelých;  </CONTENT></ITEM>
<ITEM><SYMBOL>c.</SYMBOL><CONTENT>zaručil primerané podmienky pre zadržiavaných a väznených mladistvých, ako sú stanovené v Dohovore OSN o právach dieťaťa a v štandardizovaných pravidlách OSN o riadení súdnictva a podmienkach zadržiavania mladistvých;</CONTENT></ITEM>
</LIST></CONTENT></PARA>
<PARA>
<SYMBOL>2.</SYMBOL>
<CONTENT>vyzýva Radu, členské štáty a Komisiu, aby vo svojich vzťahoch s Izraelom realizovali usmernenia EÚ o deťoch v ozbrojených konfliktoch a aby otázku ochrany palestínskych detí, ktoré zadržiava Izrael, zahrnuli medzi základné súčasti dialógu na všetkých úrovniach vzťahov;</CONTENT></PARA>
<PARA>
<SYMBOL>3.</SYMBOL>
<CONTENT>opakuje svoju výzvu na okamžité prepustenie väznených členov Palestínskej zákonodarnej rady; </CONTENT></PARA>
<PARA>
<SYMBOL>4.</SYMBOL>
<CONTENT>pripomína Izraelu, že zadržiavanie palestínskych väzňov zo Západného brehu a Gazy vo väzeniach v Izraeli je porušením jeho záväzkov vyplývajúcich z medzinárodného práva; vyzýva preto Izrael, aby týchto väzňov premiestnil na územie Západného brehu a Gazy; trvá na okamžitom zavedení práva na návštevy rodín vo väzniciach;</CONTENT></PARA>
<PARA>
<SYMBOL>5.</SYMBOL>
<CONTENT>vyzýva preto izraelskú vládu a Kneset, aby zastavili všetky formy mučenia a aby prehodnotili zákon týkajúci sa nelegálnych bojovníkov, ktorý umožňuje administratívne zadržiavanie, a aby ho zosúladili s medzinárodným humanitárnym právom a normami z oblasti ľudských práv;  </CONTENT></PARA>
<PARA>
<SYMBOL>6.</SYMBOL>
<CONTENT>opakovane odsudzuje všetky formy mučenia a zlého zaobchádzania;  vyzýva Izrael, aby bezodkladne zabezpečil  dodržiavanie Dohovoru OSN proti mučeniu, ktorého je zmluvnou stranou, a aby:  
<LIST TYPE="LC">
<ITEM><SYMBOL>a.</SYMBOL><CONTENT>okamžite zastavil všetky formy mučenia a zlého zaobchádzania počas zatknutia, vyšetrovania a väznenia; aby prijal právne predpisy pre túto oblasť, dôkladne a nestranne vyšetril všetky obvinenia z mučenia zadržaných Palestínčanov a zlého zaobchádzania s nimi a postavil zodpovedné osoby pred súd;</CONTENT></ITEM>
<ITEM><SYMBOL>b.</SYMBOL><CONTENT>zabezpečil dodržiavanie minimálnych noriem, pokiaľ ide o stravu, zdravotnú starostlivosť, veľkosť a umiestnenie väzníc, ochranu pred poveternostnými podmienkami a návštevy rodín;</CONTENT></ITEM>
<ITEM><SYMBOL>c.</SYMBOL><CONTENT>zaručil palestínskym väzňom primeranú zdravotnú starostlivosť;</CONTENT></ITEM>
</LIST></CONTENT></PARA>
<PARA>
<SYMBOL>7.</SYMBOL>
<CONTENT>vyjadruje vážne znepokojenie nad situáciou väznených palestínskych žien, s ktorými sa údajne zle zaobchádza; vyzýva izraelské orgány, aby podstatne zlepšili ochranu ohrozených väzňov, najmä matiek a mladých žien; </CONTENT></PARA>
<PARA>
<SYMBOL>8.</SYMBOL>
<CONTENT>uvedomuje si morálnu a politickú úlohu niektorých palestínskych politických väzňov v palestínskej spoločnosti a ich schopnosť byť zmierujúcou silou tak na vnútropolitickej scéne, ako aj v konflikte s Izraelom; opakovane tvrdí, že ich prepustenie je dôležité na vytvorenie dôvery, preto požaduje prepustenie podstatného počtu palestínskych politických väzňov, predovšetkým Marvana Barghutiho; zdôrazňuje, že súčasťou každého riešenia tohto konfliktu musí byť prepustenie všetkých palestínskych politických väzňov; </CONTENT></PARA>
<PARA>
<SYMBOL>9.</SYMBOL>
<CONTENT>upozorňuje na článok 2 asociačnej dohody medzi EÚ a Izraelom a vyzýva Izrael, aby dodržiaval medzinárodné normy v oblasti ľudských práv a humanitárneho práva, najmä ich ustanovenia o ochrane civilných osôb žijúcich na okupovaných územiach; vyzýva Radu, aby prijala nevyhnutné opatrenia na zabezpečenie súladu s medzinárodným právom, dodržiavania medzinárodných ľudských práv a dohovorov v humanitárnej oblasti, ktoré podpísal Izraelský štát;</CONTENT></PARA>
<PARA>
<SYMBOL>10.</SYMBOL>
<CONTENT>vyjadruje pevné presvedčenie, že zlepšenie vzťahov medzi EÚ a Izraelom by malo byť konzistentné a spojené s tým, že Izrael bude dodržiavať svoje záväzky, ktoré preň vyplývajú z medzinárodného práva, predovšetkým z oblasti medzinárodných ľudských práv a humanitárneho práva; </CONTENT></PARA>
<PARA>
<SYMBOL>11.</SYMBOL>
<CONTENT>víta rozhodnutie ôsmej schôdze Asociačnej rady EÚ – Izrael zriadiť plnohodnotný podvýbor pre ľudské práva, ktorý nahradí súčasnú pracovnú skupinu pre ľudské práva; požaduje rozsiahle konzultácie s organizáciami pre ľudské práva a organizáciami občianskej spoločnosti v Izraeli a na okupovaných palestínskych územiach, ako aj ich plné zapojenie pri monitorovaní pokroku Izraela v súvislosti s plnením jeho záväzkov vyplývajúcich z medzinárodného práva; </CONTENT></PARA>
<PARA>
<SYMBOL>12.</SYMBOL>
<CONTENT>poveruje svojho predsedu, aby toto uznesenie postúpil Rade, Komisii, izraelskej vláde, Knesetu, vysokému predstaviteľovi pre spoločnú zahraničnú a bezpečnostnú politiku, vládam a parlamentom členských štátov, generálnemu tajomníkovi OSN, vyslancovi kvarteta na Blízkom východe, predsedovi Euro-stredomorského parlamentného zhromaždenia, predsedovi Palestínskej samosprávy, Palestínskej zákonodarnej rade a vysokému komisárovi OSN pre ľudské práva.</CONTENT></PARA></CORPUS>
</MOTION>