<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000011">O-000011/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="34235">Stanimir Ilchev</PERSON>, <PERSON ID="39713">Renate Weber</PERSON>, <PERSON ID="38613">Metin Kazak</PERSON>, <PERSON ID="34234">Antonyia Parvanova</PERSON>, <PERSON ID="28266">Sophia in 't Veld</PERSON>, Baroness <PERSON ID="4529">Sarah Ludford</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000011">Vec: Škandál s odpočúvaním v Bulharsku</OBJECT><CONTENT><PARA>Počas uplynulých niekoľkých mesiacov sa znepokojivým spôsobom vyvinula situácia v Bulharsku v dôsledku používania špeciálnych prostriedkov na sledovanie a problém sa tak vystupňoval. Bulharskej verejnosti nie je celkom jasné, či nebol porušený zákon a či sa rovnako neporušuje aj bulharská ústava, ustanovenia Lisabonskej zmluvy, Európskeho dohovoru o ochrane ľudských práv a základných slobôd (EDĽP) a Charty základných práv. Podľa bulharských právnych predpisov môže byť odpočúvanie telefonických rozhovorov prikázané len prokurátorom alebo inými orgánmi na vynucovanie práva (akými sú polícia, národná bezpečnostná agentúra atď.), ak majú podozrenie, že daná osoba je zapojená do trestnej činnosti alebo na základe povolenia súdu. Zákon o používaní špeciálnych prostriedkov na sledovanie stanovuje, že tieto prostriedky sa môžu používať len na boj s organizovaným zločinom alebo na ochranu národnej bezpečnosti. V obidvoch prípadoch sa musia zhromažďované informácie uchovávať v tajnosti a používať len na účely stanovené v zákone. </PARA><PARA>Existujú však prípady, v ktorých nie je jasné, či bolo používanie týchto prostriedkov oficiálne povolené súdom a kedy boli takto získané informácie zámerne odoslané médiám namiesto príslušným orgánom. V mnohých z týchto prípadov odpočúvania dochádza k jasným politickým manipuláciám známymi aj neznámymi silami v spoločnosti, s prejavujúcimi sa ďalšími faktormi na pozadí volebnej kampane, ktorá práve prebieha. Bulharskú spoločnosť dokonca neochraňuje ani dozorný orgán nad týmito prostriedkami, ktorý bol predchádzajúcim parlamentom zvolený, ale súčasným zrušený.</PARA><PARA>Nesúhlasí Komisia s tým, že táto situácia je porušením záväzkov EÚ v oblasti ľudských práv a základných slobôd a práva na súkromie, ako sú zakotvené v EDĽP a Charte základných práv?</PARA></CONTENT></QUEST>