<MOTION LG="SK" TYPE="RE">
<COVER>
<DATE-DEPOSIT DATE="20080827">27.8.2008</DATE-DEPOSIT>
<NUM-MOTION TYPE="B6" NUM="0377" YEAR="2008"><ANCHOR ID="1" FAMILY="DOC-B" TYPE="B6" YEAR="2008" NUMBER="0377">B6‑0377/2008</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe vyhlásení Rady a Komisie</CONTENT></PARA>
<PARA>
	<CONTENT>v súlade s článkom 103 ods. 2 rokovacieho poriadku</CONTENT></PARA>
<PARA>
	<CONTENT>predkladajú Margrete Auken a Marie-Hélène Aubert</CONTENT></PARA>
<PARA>
	<CONTENT>v mene skupiny Verts/ALE</CONTENT></PARA>
<PARA>
	<CONTENT>o rozvojových cieľoch milénia (RCM) a úmrtnosti matiek</CONTENT></PARA>
</TITLE-COV><NUM-PE NUM="410.779">PE410.779</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="2" FAMILY="DOC-B" TYPE="B6" YEAR="2008" NUMBER="0377">B6‑0377/2008</ANCHOR></B></NUM-MOTION>
<PARA><CONTENT><B>Uznesenie Európskeho parlamentu o rozvojových cieľoch milénia (RCM) a úmrtnosti matiek</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na rozvojové ciele milénia prijaté na miléniovom samite OSN v septembri 2000,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na Medzinárodnú konferenciu OSN o populácii a rozvoji (ICPD), ktorá sa uskutočnila v septembri 1994 v Káhire, akčný program prijatý v Káhire a následné záverečné dokumenty prijaté na osobitnej schôdzi OSN Káhira+5 o ďalších opatreniach na vykonávanie akčného programu prijatého v roku 1999,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na Dohovor proti všetkým formám diskriminácie žien z 3. septembra 1981,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 103 ods. 2 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže účelom rozvojového cieľa milénia týkajúceho sa zdravia matiek je znížiť úmrtnosť matiek do roku 2015 o tri štvrtiny,</CONTENT></PARA>
<PARA>
<SYMBOL>B.</SYMBOL>
<CONTENT>keďže väčšine úmrtí matiek možno predísť a keďže naďalej viac ako pol milióna žien, najmä zo subsaharskej Afriky, každoročne zomiera v dôsledku komplikácií v tehotenstve a pri pôrode,</CONTENT></PARA>
<PARA>
<SYMBOL>C.</SYMBOL>
<CONTENT>keďže komplikácie súvisiace s materstvom sú hlavnou príčinou úmrtí mladých dievčat v rozvojových krajinách,</CONTENT></PARA>
<PARA>
<SYMBOL>D.</SYMBOL>
<CONTENT>keďže úmrtnosť a chorobnosť matiek je naliehavým problémom v oblasti zdravotníctva na celom svete vzhľadom na to, že každoročne zomiera približne 536 000 matiek a na každú ženu, ktorá zomrie, pripadá 30 alebo viac žien, ktoré prekonajú vážne komplikácie od chronických infekcií až po zranenia vedúce k zdravotnému postihnutiu, ako je tzv. popôrodná fistula, čomu by sa dalo ľahko vyhnúť, ak by bol zabezpečený všeobecný prístup k základnej a akútnej pôrodnej starostlivosti a službám v oblasti reprodukčného zdravia,</CONTENT></PARA>
<PARA>
<SYMBOL>E.</SYMBOL>
<CONTENT>keďže HIV, ozbrojené konflikty a zhoršenie zdravotníckych systémov ďalej zhoršujú problém týkajúci sa úmrtnosti matiek,</CONTENT></PARA>
<PARA>
<SYMBOL>F.</SYMBOL>
<CONTENT>keďže sexuálne a reprodukčné zdravie a práva, ako sú definované v akčnom rozvojovom programe Medzinárodnej konferencie OSN o populácii a rozvoji, majú rozhodujúci význam pri plnení RCM, najmä tých, ktoré sa týkajú zdravia matiek a detí a predchádzania nákazy vírusom HIV,</CONTENT></PARA>
<PARA>
<SYMBOL>G.</SYMBOL>
<CONTENT>keďže k vysokej miere úmrtnosti žien prispieva skutočnosť, že ich práva nie sú uznávané, majú zlý prístup k informáciám a vydávajú sa v mladom veku, že táto otázka nie je politickou prioritou a že pre zdravie matiek nie sú vyčlenené dostatočné finančné prostriedky,</CONTENT></PARA>
<PARA>
<SYMBOL>H.</SYMBOL>
<CONTENT>keďže namiesto zvýšenia podpory je poskytovanie finančnej pomoci pre plánované rodičovstvo oveľa nižšie ako v roku 1994, pričom pokleslo zo 723 miliónov USD v roku 1995 na 442 miliónov v roku 2004 v absolútnej hodnote dolára,</CONTENT></PARA>
<PARA>
<SYMBOL>1.</SYMBOL>
<CONTENT>vyjadruje vážne znepokojenie nad tým, že miera úmrtnosti matiek (RCM 5) sa ešte viac vzdialila stanovenému cieľu a že rozvojové krajiny, najmä v Afrike, nie sú na ceste k splneniu tohto cieľa;</CONTENT></PARA>
<PARA>
<SYMBOL>2.</SYMBOL>
<CONTENT>konštatuje, že posilňovanie postavenia žien popri vzdelávaní významne prispieva k zlepšeniu RCM 5 týkajúceho sa zdravia matiek a že je rozhodujúcim ukazovateľom celkového pokroku v rámci rozvoja;</CONTENT></PARA>
<PARA>
<SYMBOL>3.</SYMBOL>
<CONTENT>vyzýva Radu a Komisiu, aby pred zasadnutím OSN na vysokej úrovni na tému RCM stanovili prioritné činnosti, aby sa splnil RCM 5 týkajúci sa zlepšenia zdravia matiek;</CONTENT></PARA>
<PARA>
<SYMBOL>4.</SYMBOL>
<CONTENT>vyzýva Radu a Komisiu, aby zintenzívnili úsilie o zamedzenie úmrtnosti matiek, ktorej možno predchádzať, prostredníctvom vypracúvania, uplatňovania a pravidelného vyhodnocovania plánov postupu a akčných plánov na obmedzenie problému úmrtnosti a chorobnosti matiek, prijatím prístupu založeného na rovnosti a systematickej a nepretržitej podpore ľudských práv, ktorý budú primerane podporovať a uľahčovať silné inštitucionálne mechanizmy a financovanie;</CONTENT></PARA>
<PARA>
<SYMBOL>5.</SYMBOL>
<CONTENT>vyzýva Radu a Komisiu, aby rozšírili poskytovanie zdravotníckych služieb súvisiacich s materstvom v rámci primárnej zdravotníckej starostlivosti prostredníctvom koncepcie výberu na základe potrebných informácií, vzdelávania o bezpečnom materstve, sústredenej a účinnej prenatálnej starostlivosti, programov materskej výživy a primeranej asistencie pri pôrode, ktorá zamedzuje tomu, aby sa v nadmernej miere pristupovalo k cisárskemu rezu a ktorá zabezpečuje starostlivosť pri pôrodných komplikáciách, a prostredníctvom poradenstva pri komplikáciách počas tehotenstva, pôrodu a po potrate, popôrodnej starostlivosti a plánovaného rodičovstva;</CONTENT></PARA>
<PARA>
<SYMBOL>6.</SYMBOL>
<CONTENT>vyzýva Radu a Komisiu, aby podporovali prístup všetkých žien ku komplexným informáciám a službám v oblasti sexuálneho a reprodukčného zdravia;</CONTENT></PARA>
<PARA>
<SYMBOL>7.</SYMBOL>
<CONTENT>vyzýva Radu a Komisiu, aby vypracovali ukazovatele a referenčné hodnoty na zníženie miery úmrtnosti matiek (vrátane oficiálnej rozvojovej pomoci) a aby zriadili mechanizmy monitorovania a určenia zodpovednosti, ktoré by mohli viesť k neustálemu zlepšovaniu existujúcich politík a programov;</CONTENT></PARA>
<PARA>
<SYMBOL>8.</SYMBOL>
<CONTENT>vyzýva Radu a Komisiu, aby zaručili dostupnosť, prístupnosť a dobrú kvalitu služieb v oblasti reprodukčného zdravia a aby vyčlenili čo najviac dostupných finančných prostriedkov na politiky a programy týkajúce sa úmrtnosti matiek;</CONTENT></PARA>
<PARA>
<SYMBOL>9.</SYMBOL>
<CONTENT>vyzýva Radu a Komisiu, aby v miere, do akej to umožňujú miestne zákony, zabezpečili existenciu bezpečných a dostupných služieb na vykonávanie potratov, v rámci čoho sa budú školiť poskytovatelia zdravotníckych služieb a zároveň sa im poskytne potrebné vybavenie na komplexné a bezpečné služby vykonávania potratov;</CONTENT></PARA>
<PARA>
<SYMBOL>10.</SYMBOL>
<CONTENT>vyzýva Radu a Komisiu, aby vypracovali programy a politiky zamerané na určenie hlavných zdravotných faktorov, ktoré sú najdôležitejšie pri zamedzovaní úmrtnosti matiek, ako je účasť na rozhodovacom procese súvisiacom so zdravím, informácie o sexuálnom a reprodukčnom zdraví, gramotnosť, výživa, nediskriminácia a rodová rovnosť;</CONTENT></PARA>
<PARA>
<SYMBOL>11.</SYMBOL>
<CONTENT>poveruje svojho predsedu, aby toto uznesenie postúpil Rade, Komisii, vládam členských štátov a generálnemu tajomníkovi OSN.</CONTENT></PARA></CORPUS>
</MOTION>