<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2007-0002">O-0002/07</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="1352">Enrique Barón Crespo</PERSON> v mene <COMMITTEE COMMID="810">Výboru pre medzinárodný obchod</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0002">Vec: Zelená kniha Komisie a verejné konzultácie o možnej reforme nástrojov obchodnej politiky EÚ</OBJECT><CONTENT><PARA>Komisia dňa 6. decembra 2006 prijala na verejnú konzultáciu zelenú knihu Európske nástroje na ochranu obchodu v meniacom sa globálnom hospodárstve.</PARA><PARA>Očakáva sa, že táto verejná konzultácia uľahčí vypracúvanie návrhov Komisie na reformu základných nariadení týkajúcich sa nástrojov na ochranu obchodu EÚ (antidumpingových, antisubvenčných a ochranných opatrení).</PARA><PARA>Výbor pre medzinárodný obchod Európskeho parlamentu sa podujal, že vypracuje správu na túto tému, keď budú známe výsledky verejnej konzultácie a obsah návrhov Komisie.</PARA><PARA>Cieľom tejto otázky na ústne zodpovedanie je objasniť pozadie a účel samotnej zelenej knihy a umožniť poslancom Európskeho parlamentu, aby vyjadrili svoj názor v rámci verejnej konzultácie bez toho, aby to však ovplyvnilo postoje, ktoré sa vyjadria v budúcej správe.</PARA><PARA>Mohla by Komisia v tejto súvislosti: <BRK/></PARA><PARA>vysvetliť hlavné dôvody, ktoré   ju viedli k otvoreniu takejto verejnej konzultácie a k plánovaniu možnej   zásadnej reformy nástrojov EÚ na ochranu obchodu? <BRK/></PARA><PARA>vysvetliť, prečo bola   táto iniciatíva prijatá práve teraz a prečo sa nepovažuje za vhodnejšie   počkať na výsledky prebiehajúcich rokovaní o antidumpingových, antisubvenčných   a ochranných opatreniach vo WTO, ktoré by mohli ovplyvniť medzinárodný   právny rámec, v ktorom sa uplatňujú nástroje EÚ na ochranu obchodu? <BRK/></PARA><PARA>vysvetliť, či sa EÚ   v kontexte reformy nástrojov na ochranu obchodu usiluje o protekcionársku   politiku alebo politiku vhodnej „reakcie a ochrany“? <BRK/></PARA><PARA>objasniť svoje zámery   za každou zo šiestich kategórií otázok obsiahnutých v zelenej knihe a   uviesť konkrétne zmeny základných nariadení, ktoré by sa dali navrhnúť,   ako aj ich možný účinok na uplatňovanie a dosah nástrojov EÚ na ochranu   obchodu? <BRK/></PARA><PARA>uviesť, v akom rozsahu   sa výsledky konzultácie uverejnia a ako tieto výsledky ovplyvnia návrhy,   ktoré Komisia napokon predloží Rade? <BRK/></PARA><PARA>naznačiť, ako by reforma   nástrojov na ochranu obchodu mohla prispieť k úprave opatrení na ochranu   obchodu, aby lepšie zohľadňovali ich celkový účinok na európsky rast   a európsku konkurencieschopnosť? <BRK/></PARA><PARA>poskytnúť záruky, že   v tejto fáze revízneho procesu preukáže svoje úsilie o transparentnosť   tým, že otvorí príslušné súbory na širšiu revíziu, čo sa týka účinnosti   a efektívnosti praxe v oblasti nástrojov na ochranu obchodu?  <BRK/></PARA><PARA>naznačiť, či zamýšľa   zadať vypracovanie nových nezávislých štúdií/hodnotení efektívnosti   nástrojov na ochranu obchodu a potom zverejniť tieto štúdie? <BRK/></PARA><PARA>zaručiť, že Európsky   parlament bude informovaný počas celého postupu a že názory, ktoré vyslovia   jeho poslanci, sa v plnom rozsahu zohľadnia v rámci verejnej konzultácie   aj v rámci budúcich rokovaní v Rade na základe návrhov Komisie?</PARA></CONTENT></QUEST>