<QUEST VERSION="2"><TI><TI-INTRO>Otázka na hodinu otázok <QREF QID="H-2011-000186">H-000186/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: mája 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000186">Vec: Zhoršenie problémov s platobnou neschopnosťou, ktorým čelia poistné fondy pre námorníkov</OBJECT><CONTENT><PARA>Po zásahu vlády zostavenej stranou PASOK sa 18. apríla 2011 správna rada Dôchodkového fondu pre námorníkov (NAT) na základe väčšinového hlasovania rozhodla – hoci zástupcovia námorníckych organizácii hlasovali proti návrhu – , že predĺži povolenie na prevádzku zaoceánskeho plavidla Louis Cristal, ktoré patrí spoločnosti Core Marine, ktorá je súčasťou skupiny LOUIS. Platnosť tohto povolenia uplynula 16. apríla 2011 a správna rada tým zvrátila predošlé rozhodnutie z 11. apríla 2011. Plavidlo dlhuje fondu NAT 2 406 750,08 USD na príspevkoch zamestnávateľa na poistenie a 175 222,08 USD na príspevkoch námorníkov, pričom tieto prostriedky zamestnávateľ spreneveril, pretože ich námorníkom zrazil zo mzdy a odmieta ich vyplatiť. Odborové zväzy námorníkov namietajú proti tomuto prístupu, ktorým sa ruší dlh skupiny na poistných odvodoch v celkovej sume 19 miliónov USD. Vláda zároveň vyhlásila platobnú neschopnosť fondu NAT – ktorého deficit tohto roku dosiahol sumu 1 314 771 141 EUR – a drastickým spôsobom znižuje mzdy a dôchodky námorníkov a pracovníkov vo všeobecnosti. </PARA><PARA>Aký má Komisia názor na zámer gréckej vlády zrušiť povinnosť majiteľov lodí odvádzať fondu NAT príspevok na poistenie, najmä so zreteľom na skutočnosť, že ide o peňažné prostriedky, ktoré už boli zo mzdy námorníkov zrazené ako príspevky na poistenie? </PARA></CONTENT></QUEST>